Sexualitatea kartzelan — Gaztezulo\nSexualitatea kartzelan https://www.gaztezulo.eus/albisteak/sexualitatea-kartzelan https://www.gaztezulo.eus/albisteak/sexualitatea-kartzelan/@@download/image/63p46-1.jpg\nLarraitz Arando. Sexologoa\nLanetik irten berri den anaia, unibertsitateko atarian duzu zain. Ostirala da, eta amaitu dituzu aste honetako klaseak. Asteburu honetan ez duzu tabernan lan egingo, jai eskatu baitzenuen. Ugaitz bisitatzera zoaz, Ugaitz ukitzera. Oraingoan, bisean-bisekoa tokatzen zaizu.\nZugandik 1.050 kilometrora dago Ugaitz. Anaiaren kotxean sartu, eta Eskoriatzatik Gasteizera eraman zaitu. Dagoeneko, han daude Keparen emaztea, Garaziren ama\nia asteroko lagunak. Denok duzue gauza komun garrantzitsu bat: asko maite duzuen hori, kartzelan duzue.\nBidaia luzean, gogoetak\nGaur denok zirrara berezia sentitzen duzue gaur; bihar, maite duzuen horrekin elkartuko baitzarete. Denak agurtu ondoren, autobusera igo, eta atzealdera joan zara, atzeko eserlekuetan jartzeko ohitura hartu baituzu azkenaldian.\n19:00etan, puntu-puntuan irten da Donostiatik etorritako autobusa Gasteiztik Boceguillaserantz; errepide ondoko kamiolari-taberna batean afaldu ohi duzue. Badakizue, hemendik aurrera, gau ilunean sartuko zaretela, eta bakoitza bere pentsamenduetan murgildurik lo egiten ahalegintzea izango dela hemendik aurrerako helburua; "Azkenean kontabilitatea aprobatu dudala esango diot Ugaitzi. Gustatuko ote zaio nire orrazkera berria? Animoz ondo egongo al da? Aitorren partez goraintziak! Etxekoen partez ere bai\nBi astetik behingo bidaia, beti da berezia. Halere, astean zehar jasaten duzun nekeak, eta asteburuetan lan egin beharrak gogorarazten dizute ez dela lehenengo bidaia, etengabekoa baizik. Ordu pare bat lo egin ondoren, bizkarreko minak esnatu zaitu; begirada nagi bat bota, eta Madril zeharkatzen ari zaretela ohartu zara.\nPosturaz aldatu, eta berriz ere lo egiten saiatu zara. Bostak dira. Sevillara heldu zarete. Autobusa gelditu egin da. Sevillan, Huelvan senideak dituztenak jaitsi dira. Zuk autobusean jarraitu duzu, Puerto de Santamariara (Cádiz) heldu arte, zortziak arte beraz.\nGosaldu ondoren hasi dira lehengo bisitak. Gaurkoan, zu zara azkena. Arratsaldeko zortzietan, bis intimoa daukazu. Hau da, bi ordu, Ugaitzekin ohedun gela batean egoteko. Garaziren ama irten da; alaba ongi ikusi du, eta pozik dago. Bera horrela ikusteak indarrak piztu dizu, beste sei orduz itxaroteko.\nAzkenean, "Miren Etxe\n", ikasiko al dute egunen batean!, "Etxezarreta!. Ez da-eta hona natorren hirugarren aldia". Berriz ere dokumentazioa, detektagailuak, korridoreak eta ateak. Hainbeste hesi eta atek ongi gogorarazten dizute non zauden: kartzelan. Azkenean, gelako atea. Urduritasuna, irrika eta beldurra, nahasirik. Zure barne-sumendiak eztanda egin behar duela iruditzen zaizu.\nLau pareten arteko izarapetan\nBera ikustean, berekin bat egiteko gogoa eta sekula ez banatzeko desioa sentitu duzu. Beraren gorputzaren usaina, beraren beso trinkoak, bekokia nola muxukatu dizun\nIleak aurpegitik kendu dizkizu, eta kokotsa altxatu dizu.\nBegietara begiratu zaitu, baita zuk berari ere. Maite duzu. Zuk ere indar handiz besarkatu duzu, kaskamotza ukitu diozu, eta bizarra kendu duela ohartu zara. Masail leunean hozka egin diozu. Ohean etzan zarete, elkarren beso artean.\nKalean, gozagarriak izaten ziren zuen arteko sexu-jolasak. Kartzelan, berriz, lehen bisean-bisekoak oso bortitzak izan ziren. Ez zarete makinak, eta egun eta ordu jakin horretan ez duzue zertan gogorik izan sexu-jolasik izateko. Halere, badakizue tartetxo bakarra dela bion gertutasun fisikoaz gozatzeko. Horrek presioa eragiten dizu, eta presio hori antsietate bihurtu zaizu. Lehen urtean, blokeatu egiten zinen. Urduri jarri, eta ez zenuen Ugaitz ukitzeko gogorik. Ez zenuen atsegin berak zu ukitzea. Giroa epeltzen hasi orduko, irteteko ordua heltzen zen. Sentipen gazi-gozoarekin irteten zinen askotan.\nDenboraren poderioz, eta gaiaz hitz egin ondoren, erlaxatu egin zarete, eta bion artean asmatu duzue egoeraren konponbidea aurkitzen. Orain, tartetxo horretan, bion gorputzak usaindu, ukitu, estutu, laztandu\nBadakizue ez duzuela sexu-jolasetarako desira bera izango beti, baina, batzuetan, non zaudeten ahaztea ere lortzen duzue.\nBatzuetan, elkarri gorputzak igurtzen dizkiozue; besteetan, beraren masturbazioetako fantasiak kontatzen dizkizu; noizbait ere masturbatzeko deskubritu zenuen modu berri hori berarekin konpartitu izan duzu\nGaur, asteleheneko amets erotikoa kontatu diozu, muxuen artean xurxulatuz. Gustatu zaizkio zuk kontatutakoak; Aitzorrotzeko haitz azpietan hirukote ezezagunak bizitako abenturak, hain zuzen. Beroaldi latza izan da gaurkoa. Ohartu zarete, poliki-poliki, erotikaren hesiak gainditzeko gaitasuna lortzen ari zaretela.\nHalere, badakizu zure sexualitatea ez dela bisean-biseko momentu horietara soilik mugatzen. Badakizu, zure sexualitatea, hori baino zabalagoa dela.\nUgaitzek ere badaki bere sexualitatea bisean-biseko tartetxo hori baino zabalagoa dela, baina zurekin elkartzea zoragarria da berarentzat. Modu askotara desiratzen zaitu, eta zerorrek ere badakizu hori. Zure desirek gaur ez dute mugarik.\nDesiraren zaporea gorputz osoan duzula, guztiz indartsu eta pozik irten zara. Guztiak ohartu dira horretaz, eta guztientzat pozgarria da zu horrela ikustea. Taldea indartsu sentitzen da. Autobuseko lagunak zure zain egon dira, zu baitzinen gaurkoan azkena. Gaueko 22:00ak dira jadanik. Autobusera igo, eta bihar goizean helduko zara Gasteiza. Hantxe egongo da zure anaia, zu etxeraino eramateko itxaroten. Bihar igandea izango da, eta, etzi, unibertsitatera joango zara berriz ere.


Hara nola instalatzen diren ozeano azpiko komunikazio-kableak Sustatu.eus - Teknologia albisteak\nHara nola instalatzen diren ozeano azpiko komunikazio-kableak\n2017-06-15 : 10:31\nDuela urte bete Sustatun iragarri genuen bezala, Amerika eta Europa konektatuko dituen zuntz optikozko kable berriak Euskal Herrian izango du abiapuntua, Sopelan hain zuzen ere. Bada, aste honetan hasi dira super-kable hori instalatzeko lanak Bizkaian. Kable berriak bi kontinenteen arteko interneteko komunikazio hobetuko du eta bere datuak ikaragarriak dira: besteak beste, 6.600 km izango ditu kableak, Virginia eta Euskal Herria bitartean, eta itsas hondoan zehar joango da, 4.000 metroko sakonerara. Nola da posible horrelako azpiegiturak instalatzea eta konpontzea? Hona hemen bideo argigarri batzuk.\nIaz Sustatun aurreratu genizuen bezala, Atlantikoaren bi alderdiak konektatuko dituen kable berriak Bizkaian (Sopelan) izango du Europarako sarbidea. 6.600 km izango dituen super-kable bat izango da, Amerika eta Europa bitarteko komunikazioak izugarri bizkortuko dituena. Facebook eta Microsoft dira telekomunikazio-azpiegitura berri honen jabeak, eta 160 Tb segunduko transmititu ahalko ditu (etxeko kable arrunt bat baino 16 milioi aldiz bizkorragoa). Munduko ozeanoetan barrena daudena dozenaka konexio-kableen sistemara gehituko da Marea izeneko kable berria.\nAste honetan hasi dira lanak Sopelan, eta hurrengo asteetan Atlantikoaren bi bazterrak lotuko dituzte milaka kilometro izango dituen kable horren bitartez. Baina, nola da posible luzera horretako kableak instalatzean, non eta itsas hondoan? 4.000 metroko sakoneran? Eta nola konpontzen dira egon daitezkeen arazo teknikoak?\nHori guztiori azaltzen duten zenbait bideo bildu dizkizuegu.\nHona hemen nola hondoratzen eta instalatzen dituzten itsas azpiko komunikazio-kableak.\nBeste honetan, berriz, kablea nolakoa den ikusi dezakegu. "Superkablea" deritzogu, baina lodiera aldetik ez pentsa ikaragarria denik; esku artean erraz oratu daiteke:\nBeste honetan ikusi dezakegu zelan konpontzen diren itsas azpiko kableak, gehienetan milaka metroko sakonerara daudenak. Lan konplikatu samarra, roboten bidez egiten dena:\nBukatzeko, irudi kurioso bat: ehunka metroko sakonerara dagoen kable baten irudiak jasotzen ditu robot batek, eta bapatean ezusteko txiki bat: marrazoak koxk egiten dio kableari:


Le Journal du Pays Basque - Euskal Herriko Kazetak atea ixten du • ZUZEU\nLe Journal du Pays Basque – Euskal Herriko Kazetak atea ixten du\nIpar Euskal Herriko kioskoetan 12 urtez egon eta gero bihar abenduak 21 argit aratuko du bere azken zenbakia frantsesez idatzitako Le Journal du Pays Basque-Euskal Herriko Kazetak (LPB-EHK). Hegoaldean Gararekin batera dohainik banatuko dute bihar kioskoetan.\nSud-Ouest egunkariaren monopolioari aurre egiteko eta Euskal Herriko borrokak eta ikuspegiak zabaltzeko asmoz sortu zuten LPB-EHK. Sud Ouest egunkariaren jabeek Vocento taldeko partaideak dira, Hego Euskal Herrian El Correo Español eta El Diario Vasco haien ikur nagusiak direlarik.\nHorrela laburbiltzen du bere zuzendaria Antton Etxeberrik Le Journal du Pays Basque-Euskal Herriko Kazetak egindako lana:\n“Bestalde, Ipar Euskal Herria eta hemengo eztabaidak aitzinarazi ditugu: ikastolak, erakundeak, gatazka politikoa, presoak… Ekarpena handia izan da. Jendarteari gako batzuk ulertarazi, eta ikuspegiak aldatzea lortu dugu. JPB hor izan ez balitz, beharbada Nafarroa Beherean autobidea egina zuten”.\nArazo ekonomikoak dira itxieraren arrazoia; Instituzioak kudeatzen dituzten alderdi politikoen boikot ekonomikoa, salmentaren beherakada, Gara egunkariak ematen zion sostenguaren desagerpena, publizitatearen gutxitzea, bilatu baina aurkitu ez duten laguntza … azkenean pertsiana jaistera behartu dute.\nUrte guzti hauetan pairatu duten boikot instituzionalari buruz honako hau esaten du Antton Etxeberrik:\n“Independentzia lortu dugu, baina ordaindu egi n dugu.”\nLPB-EHKren egitasmoarekin lotuta dagoen euskara hutsezko Kazeta.info atari digitalak sarean jarraituko du, baina etorkizuna bermatuta eduki gabe eta finantzatzeko kanpainaren emaitzaren arabera.\nEtorkizunari begira argi daukat zeintzuk diren beharraK:\n“Sud-Ouest-en eta irrati publikoen pareko zerbait izan behar dugu hemen, frantsesez, Euskal Herria eta bere borrokak aitzinarazteko.,…. Hutsunea ikaragarria izango da, baina lehenbailehen erantzun beharko diogu herri gisa. Herritarrek parte hartu behar dute gogoeta horretan. Zer prentsa behar dugu hemen? Nola egin behar dugu? Nola finantzatuko dugu? Ez da izango arduradunen arteko gogoeta bat…. Proiektu egokituagoa izan behar da…”.\nGeroak esango digu LPB-EHKk uzten duen hutsunea era egokian betetzen den. Bitartean, gaurkoa berri txar bat da ezkerreko independentistentzat; lanabes bat gutxiago daukate gehien behar duten lurraldean.\nBerriak atzo abenduak 19 Antton Etxeberriari egindako elkarrizketa osoa irakurtzeko: «HUTSUNE HANDIA UTZIKO DUGU, ETA HERRI GISA ERANTZUN BEHARKO DIOGU»


Trenbide sistemak CAF Power & Automation\nFidatzeko moduko pertsonak\nIkus ezazu bideo berria!\nPotentzia handiko trakzioa\nElektrikoko eta Diesel-Elektrikoko\nTrakzio soluzioak Trenbide\nIndustri Ekologiko baten alde\nTrenbide Industriako Kontrol\neta Trakzio Sistemen Birgaitzea\nCAF Taldea GO MOBILITY azokan\nBisitatu CAF Taldea GO MOBILITY azokan: mugikortasun elektrikoaren etorkizuna.\nEVODRIVE Efizientzia energetikoa GREENTECH EVODRIVEk ibilgailuen efizientzia energetikoa azpimarratzen du\nEVODRIVE sistema ontziratua da, CAF Power & Automation-ek trenbideko garraioaren efizientzia energetikoa maximizatzeko garatu duena.\nCAF Power & Automation-en dihardugunok, energia metatzeko EVODRIVE sistema garatu dugu. Horri esker, Ultrakapazitateetan oinarritzen da eta balaztatzean askatzen den energia zinetikoa berreskuratzen da.\nEnergia hori berrerabil daiteke, eta, hortaz, ibilgailuaren efizientzia energetikoa hobetu egiten da. Balaztatzearen energia katenariara nekez itzultzen den tranbientzat diseinatu da batik bat.\n% 20rainoko aurrezki energetikoa.\nTCO (Jabetza Kostuen Totala) optimizatzen duen konfigurazio modularra.\nSiSistema ez-gatibua, edozein fabrikatzaileri eta azpiegitura berri edo lehen dagoenari aplika dakiokeena.\nPlug-in ekipamendua, trakzio-bihurgailua kontuan hartu gabe, eta martxan badauden trenetan sar daiteke.\nhorri esker, katenariarik gabe dabiltza ibilgailuak\nCAF Power & Automation-en dihardugunok energia metatzeko FREEDRIVE sistema garatu dugu, eta horri esker, katenariarik gabe ibil daitezke ibilgailuak.\nFREEDRIVE sistema ultrakapazitateetan edota Litio baterietan oinarritzen da eta EVODRIVE sistemaren abantaila teknologikoak dauzka. Modularra da eta erraz integratzen da ibilgailu berrietan nahiz badabiltzan ibilgailuetan, fabrikatzailea kontuan hartu gabe.\nFREEDRIVE sistemaren ezaugarri nagusiak:\nKatenaria guztiz edo partzialki kentzen da.\nAzpiegiturako inbertsioa murrizten du, baita geroko mantentze-lanena ere.\n10 kilometrotik gorako autonomia, katenariarik gabeko bateriekin.\nKarga-posizio ultralasterra, 20 segundotik beherakoa.\nTCO (Jabetza Kostuen Totala) optimizatzen duen konfigurazio modularra. Metatze-sistemak, azpiegitura eta mantentze-lanak.\nSistema ez-gatibua, edozein fabrikatzaileri eta azpiegitura berri edo lehen dagoenari aplika dakiokeena.\nPotentzia eta kontrola elkartuta daude\nCAF POWER & AUTOMATION -EN TRENBIDE SISTEMAK DIRA ERANTZUN OROKORRA HAUENTZAT: TEKNOLOGIKOKI EFIZIENTEAK ETA JASANGARRIAK DIREN FIDAGARRITASUN HANDIKO KONPONBIDEETAN OINARRITUTAKO MUGIKORTASUN ADIMENDUNERANTZ BIDERATZEN DEN SEKTOREAREN BEHARRENTZAT..\nTrakzio Elektrikoko Sistemak\nKorronte zuzen eta korronte alternorako trakzio-ekipamendu propioak. IGBT transistoreen azken teknologia eta tentsio- eta maiztasun-modulaziodun kontrola.\nEnergia-metagailuetan oinarritutako konponbideak eta Trenbide Industria Ekologikorako gidatze efiziente baterako jarraibideak. Errendimendu energetiko ona eta fidagarritasun handia.\nKontrol eta Komunikazioko trenbide-sistemak\nTrenbide-ibilgailuetako monitorizazio, konfort eta diagnosia. IKT teknologian oinarritutako Garraio Sistema Adimendunak.\nbirmoldaketa eta modernizazioa\nIbilgailuen bizitza berme osoarekin luzatzen duten zerbitzuak.\nNAZIOARTEKO TRENBIDE INDUSTRIAREN ADIERAZGARRI ONENETAKO BAT BILAKATU GARA, TEKNOLOGIA, KALITATE ETA ZERBITZUGATIK. MUNDUAN ZEHAR DITUGUN PROIEKTU NAGUSIAK EZAGUTZEKO GONBIT EGITEN DIZUGU.\n2017: 5 bagoiko 22 unitate\n2015-saila: 5 bagoiko 27 unitate\nCMI • Kongoko Errepublika Demokratikoa\nCMI • Tunisia\nXintian Rail Transit Technology Co. Ltd • Txina\n5 bagoiko 11 unitate\n5 bagoiko 6 unitate\nEmpresa Pública Metropolitana Metro de Quito • Ekuador\n6 bagoiko 18 unitate\nCAF Power & Automation Railway Interchange azokan parte hartuko du\nOstirala, 02 Abuztua 2019 08:18\nCAF Power & Automationek irailean Minneapolisen egitekoa den Railway Interchange azokan parte hartuko du.\nJaso aise zure helbide elektronikoan gure berri guztiak


18 positibo berri azken orduetan - Tolosaldea - Tolosaldeko ataria\n18 positibo berri azken orduetan\nTolosaldeko Ataria 2021-03-31 13:21\nTolosan 7 positibo atzeman dituzte, 3 Anoetan, bina Alkiza, Berrobi eta Zizurkilen, eta bana Irura eta Villabonan.\nOsasun sailak emandako datuen arabera, 8.193 test diagnostiko egin zituzten atzo, eta horietatik, 631 positiboak izan ziren. Gipuzkoan, 210 positibo izan ziren, tartean, 18 Tolosaldekoak.\n5.000 biztanletik gorako Tolosaldeko herrien kasuan, Amasa-Villabonak 185,91eko tasa du, beraz, kolore horian dago, eta Tolosa, 365,98ko tasarekin, kolore laranjarekin dago. Osasun eremuei begira, Alegiakoa (461,65) kolore gorrian dago, Tolosakoa (312,21) laranjan, eta Ibarrakoa (216,81) eta Villabonakoa (256,75) horian. Tolosaldeko ESIa (287,75) kolore horian dago.\nOspitaleen egoerari dagokionez, COVIDaren ondorioz 39 pertsona ospitaleratu zituzten atzo, eta COVIDa duten 84 pertsona ZIUn daude.


- - -Hernani-Club-Rugby-Elkarteko Harrobia: 10_05\nXIII. Errugbi Eskolen arteko Landare Torneoa\nBenjaminak - 1.Hernani 2.Hendaia\nAlebinak - 1.Hendaia 2.Hernani\nInfantilak - 1.Azkaine-Sara 2.Hendaia 5.Hernani\nHendaia txapeldun 16 punturekin eta Hernani bigarren 13 punturekin.\nGoizeko 10etan hasita 9 urtetik 15 urte bitarteko neska-mutilak aritu dira. Guztira zazpi elkarte: Azkaine-Sara, Hazparne, Nafarroa, eta Hendaia Lapurdiko taldeak, eta Bera Bera, Ordizia eta Hernani gipuzkoarrak.\nEgilea: gatiaz ordua 20:34\nTag: 09-10, Landare, Landare_torneoa, sub12, torneoak\nIgandean XIII. Errugbi Eskolen arteko Landare Torneoa\nDatorren igandean Landaren eskola desberdineko elkarteak bilduko dira Landare torneoan lehiatzeko, benjamin,alebin eta infantil mailakoak hain xuxen .\nGoiz osoan errugbia ikusteko aukera izango da.\nEgilea: gatiaz ordua 21:31\nTag: 09-10, Landare, Landare_torneoa, torneoak\n1999-2000 urtean jaiotakoak Angeluko Torneoan parte hartu dute.Joan den astean hotzez aritu baziran hondartzan, gaur ordea sekulako beroa eta eguzkipean jokatu dute Hernaniarrek.Zortzi muinutuko sei partidu jokatu dituzte goiz ta arratsaldean.\n-------------------------------> Segidan Argazki sorta eta Bideo bat.\nTag: 09-10, Angelu, sub10\nOrdizian Haurugby 2010\nMaiatzak 22an jokatu zituzten hainbat partida HAURUGBY torneoan.ARGAZKIAK\nEgilea: xenper Hernani ordua 22:44\nTag: 09-10, Haurugby, Ordizia, sub16\nSekulako hotzari (8º MAIATZEAN) eta haizeteari aurre eginaz parte hartu dute benjaminak, alebin erdiak (besteak Hendaiako Pardo torneoan baitzeuden) eta infantilak Kontxako hondartzan.\nEmaitza oso onak lortuz: Benjaminak,Infantilak 1. eta Alebinak 3.\nAste buruko Emaitzak\nEgilea: gatiaz ordua 22:07\nTag: 09-10, Kontxa\nZorionak mutilak Araba CUP ean erakutsitakoagatik\nBENJAMIN-ALEBIN-INFANTILEN ARGAZKIAK IKUSGAI:\nAraba CUP Topaketan, gure jokalariak bikain aritu dira. Joku ikusgarria erakutsi, kiroltasunez jokatu eta ia partidu guztiak irabaziz.\nEmaitzak Ikusteko HCRE-www.hernanirugby.com-Orrialdean sartu\nEgilea: gatiaz ordua 11:44\nTag: 09-10, Araba-CUP, sub10, sub12, sub14\nII. Araba Rugby CUP. Nazioarteko Rugby Eskolen Topaketa.\nGure jokalariak bi egunetan hainbat partidu laburrak jokatzeaz aparte beste ekintzetan parte hartuko dute (Izotz-jauregira..)\nArgazki gehiago ikusteko:\nTag: 09-10, Araba-CUP\nAlebinak Gipuzkoako Txapeldunak\nMaiatzak 2an Anoetan Hernaniko Alebinak (-14 urte)Gipuzkoako\nkirol eskolan garaile aurtengo ikasturtean, joan den urtean bezela.\nEgilea: gatiaz ordua 10:44\nTag: 09-10, Anoeta, sub14, txapeldunak


Joseba Agirrebarrena, Aturriko arrantzatik Europako negozioetara | Joseba Agirrebarrena, Aturriko arrantzatik Europako negozioetara – iparraldekohitza\nAngulen arrantzan hasi zen 1984an, eta 1993az geroztik ur gezako arrainak erosi eta saltzen ditu Europan gaindi. Arraindegiak ere baditu.\nSasoien arabera, Mediterraneoko, Nantes aldeko edo Aturriko 300 bat arrantzaleri angula, lanproia, kolaka, aingira eta izokina erosten die Joseba Agirrebarrenak; batzuetan sukaldatu, eta berriz saltzen ditu. Bezeroak baditu Hego Euskal Herrian ireki dituen arraindegietan eta Europako zenbait gobernutan ere, aingiraren populazioa handitzeko angulak erosten baitizkiote.\n1984. urtean angula arrantzatzen hasi zen jatorriz gipuzkoarra dena. 1992 inguruan zituen bezeroentzat ez zuen aski arrantzatzen, oroitzen duenaz: “Arraina saltzen nuen eta ez nuen aski nire bezeroentzat; beraz, hasi nintzen lagunei erosten. Beharrak geroz eta handiago eta Aturrin ez zegoen aski arrain, hasi nintzen Nantesera joaten arrain bila, eta azkenerako, nahigabe sartu nintzen buru-belarri negozioan”. Nantes, Mediterraneoa, Bordele partea… itsasadar, urgeldi eta erreketako 300 bat arrantzalerekin badu tratua gaur egun.\nEnpresa ere handia da, 30 langile baitira egoitza desberdinetan. Joan den urtean 130 tona aingira saldu zituzten eta abantzu hamabost tona angula. “Beti esaten da arrain basa hazkuntzakoa baino hobea dela, baina ez da aukera bat izan, arrantzale izanez gero naturalki etorri den gauza bat da”. Eskaera handia da basa aingirarentzat. Garai batean ohikoa zen herriko bestetarako jatetxe batek 200 kilo aingira manatzea. Gaur egun “gutxiago”, baina, Suhuskuneko besta batzordeak, adibidez, ehun kilo eskatzen dizkio.\nAngulak, mugaz harago\nKulturala da bat eta bestearen arrakasta. Aingira Ipar Euskal Herrian zinez preziatua den bezala, lanproia Bordele aldean fama handikoa den bezala, angulak jaten dituztenak mugaz bestaldean dira. Hego Euskal Herriko hiriburuetan Ibaigune arraindegiak sortu zituen Agirrebarrenak, baita Madrilen ere. Kontsumitzaile gehienak estatu espainiarrean badira ere (%99, bere datuen arabera), Espainiak ez du aingiraren babeserako politika betetzen: “Gobernuek obligazioa dute baina beti bezala nork ez du betetzen? Estatu espainiarrak”, dio.\nBeste gisaz ari dira enpresariaren erranetan: “Madrilen harrapatzen dituztenez legez kanpoko angula anitz, erabaki dute horiek erreketan askatzea, ez da gaizki”. Beste estatuetan saltzen dituen angulen parte bat ere kontsumorako da, nahiz eta hazkuntzetara doazen, gizenduak izateko, aingira forman salduak izateko gero.\n“Osoak izateko, garena izateko, hizkuntza behar dugu”


Inguratzen zaituen natura ingurunea presarik gabe korritu eta gehixeago ezagutu nahi duzu, eta mendi-ibilietan hasi? Hementxe duzu egitarau aproposa: «Zatoz mendira: ibilzaletasuna eta mendigoizaletasuna, 2016/2017»\nAzken aste hauetan bezala, eguna lainotua eta epela hasi zen. Leintz Gatzagara heldu ginenerako, udaberriko temperatura ezin hobea izan genuen.\nVenta fría deitutako jatetxetik eta izugarrizko pagadietatik mendebaldeko norabidean abiatu ginen. Ingurugiro honetan gogoratu ahal izan genituen pagoen mozketaz ikasitakoak. Pausoz pauso altuera irabazi genuen eguneko punturik altuenera heldu arte. Bidea erosoa denez azkar aurrera egiteko aukera ematen digu hitz egiten dugun bitartean.\nBideak dena errazten du, horren ondorioz Legutioko inguruetara laister heltzen gera, beraz, hamaiketako lasaia eta patxadaz hartzeko aukera daukagu. Jan eta gero azken zatia egitea bakarrik falta zaigu eta ordu erdi batean Legution gara.\nEkainak 17, larunbata Lizarrusti


Olibondoetatik Apartheid hesira — Eibar.ORG | Eibarko peoria\nHemen zaude: Hasiera / Blogak / Markos Zapiain / Olibondoetatik Apartheid hesira\nOlibondoetatik Apartheid hesira\nMarkos Zapiain 2009/01/09 16:00\nIsraeldarren eta palestinarren arteko gatazkaren sustrai erlijioso, historiko, kultural eta soziopolitikoen inguruan bada aholkatzeko moduko liburu bikain bat, mapez eta ederki hornitua, “Olibondoetatik Apartheid hesira”, Berriako kazetari Juanma Sarasolak idatzia.\nOraingo erasoaldiaz gain, legez kanpoko asentamenduek, kolono fundamentalista zoro horiek, palestinarren lurraren etengabeko lapurreta… horrek noski ez du batere laguntzen. Gaur egun israeldar gobernua da antisemitarik gogorrena, palestinarrak ere semitak baitira.\nEzaguna da sionistek naziekin kolaboratu zutela. Historian halakoak ere gertatzen dira, errotik etsaiak direnek bat egiten dute ezustean. 1937ko irailaren 26an Adolf Eichmann nazia tren batera igo zen Berlinen Palestinan Feivel Polkes-ekin biltzeko. Azkenik El Kairon elkartu ziren. Polkes hau Hagana erakunde sekretu sionistako buruzagia zen. Bileraren helburua, erakunde sionisten eta nazien koordinazioa zehaztea, Alemaniako juduen Palestinarako emigrazioa errazteko. Naziek ez zituzten Mendebaldean nahi eta sionistek Palestinan nahi zituzten, palestinarrak baino gehiago izateko lehenbailehen. Gertaera arraro honek naziek eta sionista erradikalek helburu komun bat izan zutela erakusten du, biak ahalegindu baitziren bortizki aldatzen beren lurraldeetako talde etnikoen populazioaren proportzioa, biek bilatu zuten garbiketa etnikoa. Halaxe jarraitzen dute sionista modernoek.\nHorregatik, Zizekek ederki dioen bezala, juduentzat, Holokaustoaren memoriari fideltasuna gordetzeko modu bakarra palestinarren aurka egiten ari direna bidegabekeria hutsa dela onartzea da eta konponbidea benetan bilatzea. Israelen oraingo politika genozida Holokaustoaren izenean egitea da traizio etikorik okerrena, Holokaustoa izan baitzen Historia osoko genozidiorik zitalena.\nPalestinarrek ez zuten inongo erantzukizunik izan Holokaustoan. Gertatu zenik ere ez zekiten. Europa izan zen errudun nagusi. Zentzu horretan, Irango presidente Mahmud Ahmadinejadekek egia dio: Europako bihotzean sortu behar zuketen Israel, ez Palestinan. Horrela ez lukete ume palestinarrek pairatuko Israelen krimenen aurreko Europaren isiltasun nagia, europarren erru sentimenduaren ondorio besteak beste.


ARRASATEN IZEN-EMATEA - Monitor Educación Sexual\n10 asteburutako TRINKOA\nLangabezia egoeran daudenak nahiz gure erakunde-laguntzaileen kide direnak ohiko tarifa ordaindu beharko dute hasieran. Egoera egiaztatu ondoren, dagozkion beherapenak aplikatuko dira eta diferentzia itzuliko dugu.\n1. oharra: Arrasateko biztanle eta langileek %15eko deskontua dute, baina aurreko puntuan azaldu duguna kontutan hartu.\n2. oharra: Eibarko biztanleek %10eko deskontua izango dute. Beherapen hau ikastaroa hasterakoan ezarriko zaie, ohiko izen-emate prozesua egin beharko da hasiera batean.\n2019-09-21tik aurrerako tarifak\nAukeratu tarifa egokia: MATRIKULA (hileroko aukeran soilik) 150,00 € ORDAINKETA BAKARRA 855,00 € ERRESERBA+ESKUDIRUZKO ORDAINKETA (ordainketa prozesuan «AL RECOGER» aukera ezazu 0,00 € KONPROMISORIK GABEKO ERRESERBA (ordainketa prozesuan «PEDIDO DE PRUEBA» aukera ezazu 0,00 €\nPrecio finalGEHITU / AÑADIR\nOrdainketa digitalak Euskal Herriko Sexu Heziketa Eskola, Koop. Elkarteari egiten zaizkio. F95512604\nEntitatean bertan ESKUDIRUZKO ORDAINKETA:\nEHSHE – Bilbo 946026190 / 640195146\nIZANEZ – Gasteiz 600333045\nZERBITZU EMAILEAK EZEZTATZEN BADU ordaindutako guztia itzuliko da, edozein momentutan.IKASLEAK UKO EGITEN BADIO:Matrikula edo ordainketa bakarra egin eta 24 ordu igaro aurretik: %100 itzuliko da.Irailak 21 erarte:Ordaindutako matrikularen erdia itzuliko da.Ordainketa bakarraren %90a itzuliko da.Irailak 22tik dagokion ikastaroaren hasieraren 72 ordu lehenagorarte:Matrikula osoa galtzen da.Ordaikenta bakarraren %50a itzuliko da.Beste edozein egoeratan: ordaintutakoa guztiz galduko da.


Elkarrekin sortzeko prozesuek energia, mugikortasun, komunikazio eta ekintzailetzari buruzko prototipoak eman dituzte emaitza gisa.\nLABEANek larunbatean aurkeztu zituen joan den irailetik garatzen ari den kosorkuntza- eta prototipo-prozesuaren ondorioak: Gizarte berrikuntzarako bost proposamen berri, proiektuaren jarduera-arloetarako: Enkarterri, Arabako Mendialdea eta Añana. Saioa online egin zen eta Jone Fernández Eusko Jaurlaritzako Landaren eta Itsasertzaren Garapeneko eta Europar politiketako zuzendariak parte hartu zuen.\nElkarrekin sortzeko eta prototipoak egiteko prozesua joan den larunbatean amaitu zen bost proiektu prototiporen aurkezpenarekin, horrela, gune bakoitzean lehenetsitako erronkei erantzun nahi izan zaie. Añanako eskualdeak energiarekin lotutako bi proposamen aurkeztu zituen. Lehenengoa plataforma bat da, herrietan komunitate energetikoak martxan jartzearen ontasunaz sentsibilizatzeko tresnak dituena. Prototipoak, besteak beste, mezu hori zabaltzeko bideo bat egitea planteatzen du.\nAñanaren bigarren proposamena martxan dagoen proiektu bat da: Lasierrako Energia Komunitatea. Sustatzaileek komunitate horren abantailak azaldu zituzten: fakturetan aurreztea, gastuak murriztea eta herrietako baliabideak askatzea beste behar batzuetarako, kontzejuak eta udalerriak ahalduntzea, ikatza kentzea edo merkatu elektrikoaren gorabeheren mende ez egotea.\nEnkarterriren proposamena Mugikortasun Laborategi bat izan zen.\nAurkeztutako prototipoak pertsonen, udalerrien eta jarduera ekonomikoen arteko lotura hobetzeko 'esperimentuak' egitea proposatzen du, eskualdeen arteko kohesioa indartzeko eta baliabide iraunkorrak sortzeko. Hasiera batean, laborategia Batxilergoko eta Lanbide Heziketako ikasleen mugikortasunean zentratuko da, beste udalerri batera joan behar baitute ikastera.\nArabako Mendialdeak bi prototipo aurkeztu zituen. Lehena Mendimedia da. Eskualderako informazio eta komunikazio-plataforma bat da, eta bertan gaur egun dauden hedabideak biltzen dira, elkarren artean osa daitezen (webguneak, prentsa, irratia, bideoa) eta informazioa batera zabal dadin bide guztietatik, sare sozialetatik hasi eta Telegram-eraino.\nBigarren prototipoa ekintzaileen sare bat da, eta bere helburua da eremu horretako ekintzailetza dinamizatzea hain zaila den ekintzailetasunaren bidean hasi nahi dutenei prestakuntza, aholkularitza eta laguntza emanez. Interneten egoteaz gain, sareak Arabako Mendialdeko Labean Gunean fisikoki kokatzea planteatzen du.\nBost proposamen horiekin, jada hamaika dira Labean proiektuak, garapen fase desberdinetan, landa garapen elkarteekin elkarlanean Añanako, Enkarterrirako eta Arabako Mendialdeko eskualdetan, Eusko Jaurlaritzak eta HAZI Fundazioak bultzatuta. Ildo horretan, Jone Fernandezek proiektuak errealitate bihurtzen jarraituko zuela nabarmendu zuen, "Elkarlanean lan eginez, metodo berritzaileekin eta proposamen erreplikagarriekin elkarreraginez".


Argizaria autoa: motak, nola aplikatu\nLehenago edo geroago, estaldura margotu autoa gorputza bihurtzen da, eta ostarteak eta eratu da pitzadurak, denbora pixka bat beranduago, bilakatu oso nabarmenik eta zein spoils kanpoko autoa. Bada, ezer ez da egin, hezetasuna, zikinkeria eta eguzki-argia izango laguntzea hedapen pitzadurak pintura. Gidariei saiatu batera eratu microcracks borrokatzeko poloniako. Hala ere, eragina du ematen da aldi baterako. Ordena horiek kentzeko erabat pintura estaldura eta hedapena saihesteko mikroskopikoak pitzadurak, patata frijituak eta marratu behar duzu, azalera tratatzeko likido argizaria.\nZer dira onurak likido argizaria?\nArgizaria margotu estaldura forma bat fidagarria babes film. Emaitza da:\nbabesa, ura, elurra, zikinkeria eta kimikoak;\nlikido argizaria izango neutralizatzeko aztarnak konposatu kimiko garbiketa egin ondoren, autoa;\ngehitzen Distira gorputza estaldura;\nbetetzen pitzadurak eta marratu eta egiten azalera leun;\neraldatzen itxura autoa.\nZer da likido bat argizaria\nIzan daiteke, mota hauek:\nArgizaria spray. Aplikatu ez da oso zaila, baina bere akats hori da zuen da estaldura iraungo ez denbora luzez.\nLikido bat argizaria. Aplikatzeko, argizaria, oihal zati bat da, eta ezabatzen azalera zehar. Hau izango da, azken jada baino babes aurreko espezie.\nOna argizaria. Zaila da aplikatu, baina fidagarria ematen babesteko, gehienez, sei hilabete.\nSintetikoa argizaria. Hau estaldura gehien iraunkorrak eta fidagarria babesa. Askotan ez da posible aplikatzeko nahikoa behin 5-6 hilabete. Konposizioa argizaria, besteak beste, konposizio jasotako xanpuak.\nArabera zer nolako argizaria erabiltzen da, eta teknologikoaren prozesua bere aplikazioa:\nHotza argizaria. Geroztik likido bat da, ondoren, aplikatu eskuz, bakarrik bainatu ondoren autoa. It dauka KAV eta emulsifier.\nBeroa argizaria. Hau kristalinoa substantzia da, oso erresistenteak eta higadura. Substantzia hau urtzen tenperaturan buruz 40-90 gradu. Da, lehenik eta behin behar izan urtutako ur beroarekin, eta, ondoren, eskuz aplikatuko, ibilgailu gorputza eta leunketa. Osaera beroa argizaria biltzen inhibitzailea korrosioa substantzia bat.\nA aparra argizaria konposizioa. Hala nola, emultsio aplikatu behar bereziak dituzten ekipoak. Apar irmoki lotuta azalera eta sortzen uniforme bat leuntzeko.\nLikido bat bezala argizaria aplikatutako autoa?\nArgizaria irmoki heldu paintwork eta gorputza babesteko solairuan, gorputza lehenik eta behin, beharrezkoa da garbitu ondo, eta joan aire beroa.\nHurrengo, kontuan hartu nola lan erkidegoan argizaria. Izan behar da diluitu ratio jakin bat ur epeletan. Baina garrantzitsua da tenperatura argizaria eta autoa gorputza ez zuen gainditzen 20 gradu.\nAplikatu argizaria berdinarekin. Bere soberakin bat minutu batzuk, garbitu off. Hasteko eskaera behar da teilatuan, pixkanaka-pixkanaka jaistea behera.\nHurrengo kendu behar duzu hezetasuna autoa, eta argizaria konposizioa mugimendu zirkular bat ehotzeko azalera osoa zerbait biguna. Prozesua aplikatuz izango da, gutxi gorabehera, ordu erdi bat.\nHurrengo, kontuan hartu zergatik behar waxing eta zer abantaila nagusiak dira bere erabilera:\nPaintwork tratamenduaren ondoren.;\nbabes argizaria film ez du onartzen estaldura hondatzen;\nautoa da estalita dira hobeto garbi;\nbabesten paintwork batetik, zikinkeria, produktu kimikoak eta UV izpiak.\nSintetikoa argizaria. Hau da, gehien erresistentzia babes-estaldura. Aplikatu sintetikoa argizaria sei hilabetean behin. Sintetikoa argizaria erabiltzen da batzuetan xanpuak autoak.\nBeroa argizaria antzekoa da gardena gantz substantzia bat, erresistentzia handia higadura (aplikatu ahal izango da, berriro ere, sei hilabete edo urte bat). The urtze-tenperatura da 40-90 gradu. Argizaria urtu ur beroa eta eskuz aplika azalera autoa gorputza eta leundutako. Osaera beroa argizaria biltzen korrosio-inhibitzaileak.\nArgizaria aparra da aplikatzen ekipamendu bereziak, zein sortu ahal izango emultsio bat (presioa airea da, hornitu osaera argizaria eta ura). Aplikazio teknologia bermatzen-maila altua atxikidura argizaria aparra azalera pintura estaldura eta uniformea leuntzeko.\nNola aplikatu argizaria autoa? Argizaria ondo "eseri" paintwork eta aurrera eramateko bere babes funtzioa, behar da lehen garbitu autoa kontakturik eran, kolpe txiki bat da aire (baina ez arte guztiz lehorra).


Besteek bere herrian nahi ez duten zaborra zure herrira eramatea nahi al duzu? • ZUZEU\nBesteek bere herrian nahi ez duten zaborra zure herrira eramatea nahi al duzu?\nJakinda gaur egun ezagutzen dugun zabor nahasi eta zikin horren sorrera ekidin daitekeela, nork emango dio baiezkoa galdera horri? Interesagrria izan daiteke erantzuna lortzea, Gipuzkoan topera dauden zabortegien ordezkoa non eraiki behar den argitu dezakeelako. Ala agian urtean 250.000 hondakin erreko dituen erraustegia jartzeko.\nKutsatzeko eta besteei kalte egiteko eskubidea defendatzen duten sasiprogre horiei ahazten zaie beraien argudioen atzean besteen eskubideekiko errespetu falta ikaragarria dagoela. Hondakinak nahastu eta zabor zikin bihurtzea aukera bezala defendatzen duenak, prest egon beharko luke sortu duen zabor kutsakor hori berari bakarrik kalte egingo dion lekuan gordetzeko.\nGeurekoikeriak baztertu eta eztabaidari arrazionaltasunez ekiteko garaia da. Ez da posible batzuk eta besteak Atez Atekoaren inguruan esaten dituztenak egia esatea, erabat kontrajarriak baitira. Beraz, ahoa ireki aurretik gomendio bat kirtenkeririk esan nahi ez duenari: Joan dadila Atez Atekoa ezarrita dagoen herri batera eta ikus dezala garbitasuna, ustezko kiratsak, arratoiak eta bestelako mito urbanoen errealitatea zein den. Donostiako alde zaharreran hondakinak Atez Ate biltzen dira, baina nik dakidala ez du horregatik leku xarmangarri eta turistiko osperik galdu, ez horixe. Donostiako Alde Zaharra turismoa lortzeko Donostiak daukan erreklamoetako bat da. Donostiako Alde Zaharrean gainera Atez Ate biltzen dira bai, hondakinak, baina egin daitekeen Atez Atekorik zikinenean gainera. Poltsak lurrean utzita eta hondakinak nahasian bilduta. Sekulan ez dut inor entzun Donostiako kirats, arratoi, zikinkeri eta abarretaz gaizki esaka.\nErrauste planta helburutzat jarri duten sektoreak indartsuak dira eta beraiek zabaldu nahi dituzten mezuak zabaltzeko gaitasuna daukate hedadura handiko hainbat hedabideren bidez. Hondakinekin dagoen arazoa larria bada ere sinplea da oso horren konponketa. Horretarako ez dago teknologia garesti eta kutsakorren beharrik. Ez dago miloiak tratamendu garestietan gastatu beharrik. Nahikoa da hondakinak nahasten ez tematzea. Hondakinak nahasten ez badira, material garbiz osatuta daude eta produktu berriak ekoizteko balio dute. Krisi garaiotan guzti hori alferrik galtzea bezelako kirtenkeriarik ez dago.\nhondakinak, ingurumena, osasuna, zero zabor\nEmakumeentzako kirol jantziak nola saldu\nJon Kortajarena Madonnaren ondoan > Girl gone wild\n13 pentsamendu “Besteek bere herrian nahi ez duten zaborra zure herrira eramatea nahi al duzu?”-ri buruz\nXan.Harriague 2012-03-13 15:28\nBarkatuko didazu Mikaetx, eta uste dut biak atez atekoaren alde gaudela, baina nire uste apaletik doinu, hiztegi eta erretorika horrekin ez duzu inor konbentzituko.\nIker 2012-03-13 16:36\nMikaetx, gustatuko litzaidake, azalduko bazenigu, ea zergatik 5 kontenedoredun modeloak ez duen balio guztia berziklatzeko. Milesker.\nMikaetx 2012-03-13 17:21\n5 edukiontzidun ereduak ez du balio ematen dituen emaitzak ematen dituelako. Bi herenak nahasian,zabor bihurtuta jasotzen dituelako. Hori zergaitik den horrela?\nArrazoi nagusietako bat hondakinak nahasian, kutsatuz eta arazoa sortuz, ateratzeko aukera ematen duen edukiontzia eskaintzen zaiolako herritarrari, aukera hori balekoa dela aditzera emanez.\nBeste arrazoi bat normalean nahasian ateratzeko aukera eskuragarriena dela. Baina badago arrazoi handiago bat. Ohitura aldaketarekiko denok dugun berezko erresistentzia. Ohitura eta errutinan ohinarrituta bizi garen izakiak gara pertsonak. Aldaketak, txikiak izanagatik, onartzea kosta egiten zaigu. Halabeharrez ez bada ez ditugu ohiturak aldatzen eta hortik emaitzak.\nInformazio falta ere izan daiteke zenbait kasutan. Zure galderak adierazten duen bezala sistema baten eta beste sistemaren arteko emaitzak ondo ezkutatzen saiatzen dira, Atez Atekoaz gaizki esaka aritzeko mugarik ez daukaten hedabide berak.\nEztabaida ona da. Baina nahita zabaldutako legenda urbanoen bidez egin beharrean, datu objetiboen gainean egin beharreko lana da hori. Eta datuak erabat dira Zero Zabor bidearen eta bide horretako katebegia den Atez Atekoaren aldekoak. Eraginkortasuna, garbitasuna, erosotasuna, ekonomia, lanpostuak…\nAmonamantangorri 2012-03-13 17:27\nIker: batek esan dezake atez ateko sistema zikina dela, deserosoa dela, garestia dela, zaborrak kudeatzeko enpresetan alderdiko lagunak entxufatzen ari direla, kaleetan saguak, arratoiak eta beste holako piztia ttikiak ugaldu direla, herritarrak sistema orwelltar itogarri baten pean daudela,… Bo, baieztapen horiei aurre egiteko argudioak ere badira, baina esatea libre da.\nBaina zaborra atez ate jasoz, bost kontainerrekin baino gehiago birziklatzen da. Balantzaren beste aldean dagoenari zer balio ematen diogun da kontua.\nSugar 2012-03-13 18:31\n5garren ontzia ez du balio jendeak zaborra nahi duen moduan botatzen duelako, hainbeste gauz nahasiak egonda zabor asko ez du ezertarako balio.\nAtez atekoa da birziklatzera behartzen duen sistema, egiteko modu ezberdinak daude baina hoberena da birziklatzeko, birziklatzen ez baduzu zaborra ez dizutelako hartzen.\nMikaetx 2012-03-13 20:39\n5garren edukiontziarekin dagoen arazoa ondo ulertzeko ariketa erraz bat egitea besterik ez dago. Nahasian jasotzeko dagoen edukiontziaren tapa ireki eta bertan zer dagoen ikustea.\nZer dago barruan? Papera, plastikoa, metalak, organikoa… dena nahastuta, alferrik galdutako materialak, arazoak sortu besterik egingo ez duen zaborra.\nJosu 2012-03-13 22:15\nEta gauza berbera modu errazago batena frogatuko bagenu? Edukinontzi orokorra kendu kaleetatik, zaborra botatzeko ordutegi finkoak jarri eta jendeak zer botatzen duen kontrolatzeko zabor polizia. Zaborra sailkatzen ez duenari ixuna.\nDena den, honek eztabaidaren zati bati erantzuten dio, zer egin herritarrak zaborra sailkatzera derrigortzeko.\nBeste eztabaida berziklatu ezin den %30-%25 horrekin zer egingo dugun izango litzateke, erraustegia, beste zabortegi bat…\nMikaetx 2012-03-13 22:25\nJosu, hondakinen %90 birziklagarria da. Eztabaidan hasi aurretik informatzea ez da txara izanten. Beste %10-20 horrekin zer egin daitekeen esana dago. Egonkortzeko tratatu ondoren errefusategi batetara eraman beharko litzateke inork ezer hoberik asmatzen ez duen artea. Jakingo duzu erraustegian sartzen denaren heren bat zabor bezala ateratzen dela eta zabortegia behar duela ezta? Hori bai, toxikotasunagatik segurtasun handiko zabortegiak behar ditu.\nBestetik Josu, eztabaidaren zati garrantzitsuenari ihes egin diozu. Inork ba al dauka inoren ososuna kaltetzeko eskubiderik, hori ekiditeko bideak daudenean? Kutsatzea noiztik da eskubidea? Inguru osasuntsuan bizitzeko eskubidearen gainetik? Zabor inposaketarik ez!\nJosu 2012-03-13 22:55\nEz dut uste nik erraustegiaren aldeko hauturik plazaratu dudanik, norbaiti erantzun aurretik ez da txarra izaten zer esaten duen irakurtzea… eta zuk aipatzen duzun errefusategi horri zabortegi deitu diezaiokegu, ez? beraz ez gaude alkarrengandik oso urrun\nBestalde nik irakurri ditudan artikuluetan %25-%30 aipatzen da errefusa bezela (ez prentsa “ofizialean” bakarrik, bestelako informaziorik bazenu linka jarri, eskertuko nuke gai honi buruzko informazio gehiago.\nmikaetx 2012-03-14 07:55\nTira, kendu diezaigogun tono txarra ezabaidari. Ez zen nere asmoa mintzea. Baina gauzak bere ondorio guztiekin aztertu behar direlakoan nago. Hondakin bilketaz ezin da hitzegin ondoren bildutakoarekin geratzen diren aukerataz hitzegin gabe.\nZabortegirik gabeko sistemarik ez du inork planteatu egundaino. Batzuk argi eta garbi diogu hori. Beste batzuk errausketa zaborra desagerrarazten duen teknika bat bezala saltzen saiatzen dira.\nKontua da nolako zabortegiak beharko ditugun. Gaur egungoek eragiten dituzten kalteak ezagunak dira. Ia gainezka daude eta berria etxe ondoan hartu nahi duenik ez da logikoki.\nErrausketak hiru zabortegi behar ditu. Bata atmosfera. Erretakoaren zati handi bat 2/3 hortik ateratzen baita. Zati bat ura eta CO2ak osatua da, baina metal astunak, dioxinak, furanoak eta beste hamaika konposatu toxiko ere ateratzen dira bertatik. Bestetik erretakoaen laurden bat inguru labean geratzen da. Tarteka labea itzali eta eskoria hoiek atera behar dira. Printzipioz inerteak dira, baina inork ez du ziurtatzen erraustean sortu diren composatu toxikoekin kutsaturik egongo ez denik. Gipuzkoako erraustegiaren proiektuaren arabera 80.000 tona/urteko izango lirateke eta Mutiloako zabortegi batetara eramatea aurikusita daukate. Azkenik filtroek kanpora ateratzea galerazi duten partikulek osatutako errautsak daude. 14.500 tona/urte gipuzkoako kasuan. Erretakoaren %5 inguru. Oso arriskutsua da toxikotasunagatik. Tratamendu berezia behar du. Zementoarekin nahastuta 21.000 tn/urte zabortegi berezietara eraman beharko litzateke (A Coruña, Valladolid ala Huelvaraino).\nGaikako bilketa egokia egiten bada, errefusak apenas daukan materia organikorik. Daukan gutxia inertizatzeko aukera dago konpostatzearen antzeko prozesu biologiko ez kutsakor batekin. Zabortegia beharko litzateke, baina ez kutsakorra. Ez luke kiratsik, lixibaturik eta antzekorik eragingo. Baina horretarako gaikako bilketa eraginkorra bermatu beharra dago.\nDatuak mahai gainean jarrita, hori lortzen duen sistema bakarra atez ateko bilketa da. Gipuzkoan %80-%92 arteko bilketa datuak ari da ematen. 5. edukiontziarekin %35era ere ez da iristen.\nEsteka interesgarri batzuk:\nZer edo zer tonoz kanpo esan badut barkamena eskatzen dut. Baina iruditzen zait gai serioa dela, arazoaren ondorioak pairatzen jendea dagoela eta ezin dela arinkeriaz hitzegin honetaz.\nJosu 2012-03-14 14:15\nNiri behintzat ez daukazu barkamenik eskatu beharrik, ez da horrenbesterako.\nHonerako edo txarrerako, ni bezala Gipuzkoar asko ez gara arduratu orain arte zaborren kudeaketari buruzko hausnarketa sakon bat egiteaz eta zuk artikuluan aipatu bezala, egun hauetan leku guztietatik informazio, gehienetan interesatu, asko hari gara jasotzen.\nZentzu horretan konklusio garbiak ateratzea zaila egitean zait, alde bakoitzak bere datuak ematen baititu, konparatuz zer ikusirik ez duten datuak.\nHerritarrek gaur egun (nire inguruan behintzat) atez atekoa meatxu bat bezala ikusten dute eta hau nola konpondu aztertu beharko litzateke. Irtenbide bat sistema malguago bat, atez atekoaren funtsa mantenduko duena, izango litzateke. Hori zen nire lehenengo iruzkinaren helburua.\nBestalde zure azken iruzkina argigarria izan arren, portzentailak portzentaila, atez atekoan sailkatutako zaborrarekin eta geratuko diren errefusekin zer egingo den ez da askotan aipatzen, arazo hau izkutatu nahiko balitz bezala. Agian nire sentsazioa da. Iruzkinaren bigarren zatia zentzu horretan zijoan.\nHerria 2012-03-14 14:59\n5. EDUKIONTZIAREN ALDE ZAUDETENOK:\nZer iruditzen zaizue, 5. bat jarri beharrean, gaur egunean denetarako balio duen hori organikoarentzat erabiltzen badugu: horrela ia dena bertziklatuko genuke.\nBertziklatu ezin diren gauzak, herrian kokatutako gune batzuetara eraman beharko lirateke.\nHorrela denak birtziklatuko genuke, ezta? Hala ez bertziklatzea eskubide bat da?\nPeru Dulantz 2012-03-14 17:43\nKontua da zein gizarte-eredu eraiki nahi dugun, eta zein utzi nahi diegun gure ondorengoei. “Nik zaborra nahi dudan moduan eta nahi dudanean botatzen dut, egin dezatela horrekin nahi dutena, erre, itxasora bota…” eredua, ala “Sortzen dudan zaborraz arduratzen naiz. Ahalik eta gutxien sortzen saiatzen naiz, eta sortutakoa sailkatu egiten dut, birziklatua eta berrerabilia izan dadin”? Ez dut uste zalantzarik egon daitekeenik.


Musika eta literatura | El Correo\nZurekinMusika eta literatura\nBob Dylan, 2016. urteko Literatura Nobel Saria.\nROBERTO MOSO Lunes, 10 junio 2019, 22:07\nBilboko Bidebarrieta Kulturguneak Musika eta Literatura elkartzen direnean izeneko solasaldian parte hartzera gonbidatu nau, eta Mikel Urdangarin musikariarekin batera ariko naiz bertan astearte honetan, Eztabaidak literaturarekin XXI. mendean sailaren barruan. Moderatzaile izango den Goizalde Landabasoren eskutik galderak jaso ditut, aldez aurretik. Lehenengoak hau dio: «Zuek urte asko daramatzazue kantuan, disko zenbait kaleratuak dituzue, kantu asko egin dituzue... noiz gurutzatzen da literatura zuenean, musikara jauzia eman baino lehen ala musikak eraman zaituzte literaturara?».\n«Omaigod». Horren hitz potoloak irakurtzean, hasteko, benetan niri zuzenduak ote dauden galdetzen diot neure buruari. Gero beste galdera asko sortzen dira nire burmuin birberotutik: 'Los Cinco' edota 'Las aventuras de Guillermo', -amaitzea lortu nuen lehenengo liburuak- literaturarekin izandako lehenengo topaketatzat har al daitezke? Ba al daude Vázquez Montalban, Miguel Delibes, Nick Hornby edo Arantxa Urretabizkaiaren aztarnak nolabait nire kantuetan? Eta norainoko eragina izan zuten Lou Reed, Jethro Tull, edo The Clash taldeek nigan kantuen hitzak idazterakoan?\nEgia esan, noiz eman nuen «jauzia» musikara? Mojen ikastetxe hartako abesbatzan abesten hasi nintzenean? Rolling Stones eta gainerakoen ametsezko munduetan murgildu nintzenean, nire bizimodu petraletik hanka egiteko asmoz? Ala oihuka eta orroka mikro baten aurrean, egoitza ziztrin hartan Zarama taldearekin hasi nintzenean?\nBada, bizitza honetan, oro har, ez da erraza izaten marra garbiak marraztea. Izan ere, nire uste makalean, gizaki baten edozein sorkuntzaren atzean, mota askotako iturburuak izan baitaitezke: haurtzaroan izandako beldurrak eta poztasunak; bizitako esperientzia interesgarri eta asperraldi luzeak; amodio eta gorrotoarekin izandako bizipenak; Karinaren single hura, 'Mirindaren' txapak bilduta opari eman zidatena; igande goizeko zinema-emanaldiak; futbol partidak, mezak, famili ospakizunak... Horrelako bizipenak daude hor, ezkutuan, gure adierazpen guztietan, zernahi delarik ere adierazpena: marrazkia, nobela, antzezlana edo beste. Gero, noski, hor daude, era berean, tartean gure abileziak, gure talentua, eta, oro har, naturak berak berez eman diguna, onerako eta txarrerako.\nBadago galdetegian, nola ez, derrigorrezko galdera bat ere: 2016. urtean Bob Dylan kantariak irabazi zuen Literatura Nobel Saria... asko kexu agertu ziren, batzuek esaten zuten ez zuela merezi, kantari bat dela eta ez idazlea... zuek idazle sentitzen zarete?\nBitxia da gero Dylanena. Garai batean «traidorea» deitzen zuten askok Monterrey hiriko jaialdian gitarra elektriko batekin agertzeagatik: «Ez da jada gutariko bat, folka alde batera utzi du rocka besarkatzeko. Bere burua saldu egin du». Orain, bai rockeroen bai literatoen esparruan nolabaiteko zalantza nagusitu da. Inork ez dio inolako meriturik kentzen, baina printzipioz, badirudi munduan zehar idazle asko daudela literatura-lan potoloak eginda, agian meritu handiagoa dutenak halako sari bat jasotzearren. Horrelako erabakietan beti dago susmo saihestezin bat: ez al dago sariari berari oihartzun berezi bat emateko intentzioa? Dena dela, Akademiak emandako arrazoia zehatza da oso: «Estatu Batuetako kantu tradizio handiaren barruan adierazpen poetiko berriak sortzeagatik». Mugak apurtzeko gaitasuna izan du berriro ere Bobek. Eta kasu honetan, berriro ere, guztion onerako izango da... susmoa dut.\nZelan sentitzen naizen? Ba orokorrean nahiko ondo, eskerrik asko.\nBob Dylan, Euskera


Jardun Euskara Elkartea | ia ba… jardun.eus!\nEgun on, Arraroa izan daiteke Jardun euskara elkarteak euskaraz ez den pelikula bat gomendatzea… baina egia esanda hizkuntza gutxituen aldeko film bat izanik ezin izan dugu albo batera laga. Berlineko jaialdia irabazi du, eta pelikulan katalana entzutia gozada bat da. Gipuzkoako zinema gehienetan bikoiztuta bota arren, Bergaran jatorrizko bertsioaren alde egin da. Berlinen irabazten duen\nPasa den astean amaitu zen aurtengo Pentekoste jaietako zapirako marrazki eta lema lehiaketan parte hartzeko epea. Hainbat lan jaso ditugu eta guzti hauen artean irabazleak aukeratu dira. Azken urteotan bezala 3 sari izan ditugu, eta horrela banatu dira: -Helduen marrazkia: Usoa Mendikute -Haurren marrazkia: Laia Iñarra -Esaldi onena: Enara Viaga Zorionak hirukote!!\nEuskaraz irakurtzearen lilura suspertzea eta testua ulertuz gozatzea dira helburuak, irakurleen artean irakurketa eta mintzamena piztuz. Euskara ikasten ari den edo euskaraz irakurtzeko ohiturarik ez duen jendeari zuzendua dago taldea. 3 astean behin taldean elkartu eta euskarazko irakurgai labur bat irakurriko dugu. Irakurgaien artean euskarazko eleberri zati bat edo gai ezberdinei buruzko artikuluak egongo dira.\nKaixo familia: Apirilean zehar ekintza ezberdinak egin ditugu AIDAUn. Hemen dituzue argazki batzuk:\nMaiatzeko euskararen bozgorailua: “Gure hizkuntza galtzen badugu, beste zerbait izango gara baina EZ euskaldunak” Ander Lipus\nAIDAU haurren zerbitzuan prest daukagu maiatzerako ekintzak. Gerturatu zaitez Oxirondo azokara eta eman izena!\nDatorren maiatzaren 24an, asteartean, arratsaldeko 18:30ean Irizar Jauregian, Garbiñe Larrea izango dugu sortu duen “Sendabelarrek dakitena” liburuaren aurkezpena egiten. Liburuak sendabelarren munduan murgiltzeko eta landare hauen erabilerak ezagutzeko aukera zabala eskaintzen digu. Honen inguruan gehiago jakin nahi baduzu gerturatu zaitez liburuaren arukezpenera!


Boilurraren Azoka - Orísoain\nAzokak eta merkatuak / Nekazaritzako elikagaiak\nPerro buscando trufa\nOrbaibar Nafarroako Erdialdeko ibar goxoa da, eta erromanikoa eta mikologia ditu nortasun ezaugarri. Eskualdean boilur ugari daudenez, ez da harritzekoa produktu horri eskaintzen zaion azoka tematikoaren urteroko egoitza han egotea. Gastronomia ekitaldi horren helburua da "diamante beltza" goitizen hartu duen onddoaren dohainak ezagutaraztea. Xede horretarako, sukaldariak eta nazioarteko sukaldaritzako pertsonaia ospetsuak elkartzen dira urtero fruitu berezi horren sekretuak erakusteko. Era berean, jarduera programa zabala izaten da ekitaldian: boilurrekin egindako pintxoak; erakustaldi bat, basurde emea erabilita boilurra nola biltzen den ikusi ahal izateko; eta omenaldiak, besteak beste. Gainera, asteburu osoan eskualdeko hainbat jatetxek boilurrekin egindako menuak jartzen dituzte kartetan.\nHerria ORÍSOAIN ( 31395 )\nFeria de la Trufa en Navarra\nMota Nekazaritzako elikagaiak


Zer egin diogu guk ETBri\nZer egin diogu guk ETBri? –\nJuan Luis Zabalak Berria egunkarian.\nBatzuetan, telebistari begira, euskaldunak ETBrentzat zer garen ezin ulertuta geratzen naiz. Zergatik iraintzen gaituen. Zer egin diogu guk ETBri?\nAdibidez, azkenaldian, egunero iraintzen gaitu ETBk 21:15etik 21:30era bitartean, ETB1eko Vaya Semanita Xtream deritzon saio, izenburutik hasita, ezin ulertuzkoarekin. Ohar bat aurretik: iraintzen gaituztenak ez dira saioa egiten duten profesionalak, eta aktoreak oso onak dira. Arazoa ETB da. Gurean etxeko txikienaren eskariz, azkeneko bizpahiru urteetan, beti ikusten dugu ETB1 tarte horretan, eta ondo pasatzen genuen Irrikitown eta DBH bikainen errepikapenekin eta errepikapenen errepikapenekin, eta errepikapen errepikatuen errepikapenekin… , baina orain, tarte horretarako saio berria eskaintzen duenean, zer lortuko ETB1ek, eta ikusleok betiko errepikapen errepikatuak nahiago izatea.\nBatetik, esketx berrien gidoiak ez direlako, oro har, arestian aipatutako saioetako gidoien mailara iristen; gidoietara aurrekontu urria bideratu delako izango da seguru asko. Bestetik hori da mingarriena, esketx batzuk gutxienez bost aldiz eman direlako hilabeteko epean, halako moldez non azken egunetan aurretik gutxienez bi bider ikusiak genituen esketxak ikusi ditugun etxean, asper-asper eginda. Argi dago 21:15etik 21:30erako tartekoak, futbolean erabiltzen diren hitzak erabiliz esateko, «zaborraren minutuak» direla ETB1en.\nIzan da irain larriagorik hala ere aste honetan. Astelehen gaueko Gaur egun albistegian ez zuten aipatu ere egin Baionan Poliziaren tiro batek hil zuen emakumearen kasua; Teleberri-n, berriz, minutu bat eskaini zioten albisteari. Kontuan hartzekoa da Julen Gabiriak plazaratutako ikerketa-txioa ere: «Urtarrilaren 5etik 11ra, gauetako Gaur Egun eta Teleberri guztiak kontuan hartuta, hona hemen nongo informazioa eman duten COVID-19ari buruz. Guztira ia 3 ordu izan dira (2:53:58). EAE: 2:06:56 ordu; Nafarroa: 0:03:48; Ipar EH: 0:01:22». Hortik atera kontuak! Bide batez esanda: zergatik eta noiz arte dira luzeagoak ETB2ko albistegiak ETB1ekoak baino?\nEuskaldunok iraintzeko motibo bat izan dezake ETBk: ez dugula ETB1 ikusten. Baina horrek beste galdera batera garamatza: zergatik ez dugu ikusten? Edo, sakonago joz: zertarako da ETB?\nZer duzu buruan “Zer egin diogu guk ETBri?”-ri buruz\nJuan Luis Zabala 2021-01-18 07:42\nZuzenketako oharra: Arrtikuluak dio: “Astelehen gaueko Gaur egun albistegian ez zuten aipatu ere egin Baionan Poliziaren tiro batek hil zuen emakumearen kasua”. Ez da egia, neuk oker emandako datua baizik. Bietan eman zuen berri Franck Dolosorrek. Artikuluaren Interneteko bertsioan zuzenduta dago okerra.


Arkupe ekainaren 6an inauguratuko dute - Aretxabaleta - Goiena.eus\nArkupe ekainaren 6an inauguratuko dute\nMirian Biteri 2008-05-20 20:07\nUdalak kultura etxe berria inauguratuko du ekainaren 6an. Aretxabaletako alkateak, Kultura zinegotziak eta Kultura teknikariak agerraldia eskaini dute gaur, horren gaineko informazioa eskaintzeko.\nArkupek 2.300 metro koadrotik gora di lau solairutan banatuta. Erabilera anitzeko gunea da. Sotoak 400 metro koadro ditu; beheko solairuan, harrera nagusia, erakusketa gela eta areto nagusia daude. Azken horrek 99 eserleku ditu eta zine edo musika emanaldi, antzerki edo aurkezpenetarako puntako teknologiarekin prestatuta dago. Bigarren solairuan, arte ederren gunea eta kultura sailaren bulegoak daude; eta azken bi solairuetan, Leizarra musika eskola dago.\nObren iraupena 19 hilabetekoa izan da eta aurrekontua, berriz, 3.650.000 eurokoa.\nEkainaren 6an, inaugurazio ekitaldia izango da goizean. Ikus-entzunezko emanaldiarekin hasiera emango diote horri eta jarraian, ordezkari politikoek hartuko dute hitza. Dantzariak eta trikilariez gain, Anjel Alkain aktorea eta Peio Ramirez musikaria ere Arkupen izango dira. Egun berean, Gu eta Gutarrak taldekoek ikuskizuna eskainiko dute, 22:30ean.\nEkimenak ez dira hor amaitzen. Ekainaren 8an, esaterako, Abesbatzaren emanaldia izango da; ekainaren 11, Halabazango ipuinak ipuin kontaketa; ekainaren 13an, funky eta hip-hop dantza ikastaroa; eta ekainaren 19an, Etiopiaren gaineko hitzaldia.\nHorrez gain, Arkuperen inauguraziorako hainbat komunikazio egitasmo aurreikusi dira, Aretxabaleta kultura bizia lelopean. Besteak beste, bisita gidatuak, publizitatea, kartelak eta bluetooth bidezko mezuak egongo dira.


Mas ala Montilla? — Eibar.ORG | Eibarko peoria\nHemen zaude: Hasiera / Blogak / Amatiño / Mas ala Montilla?\nMas ala Montilla?\namat 2006/10/31 10:05\nBihar hauteskundeak Katalunian eta gaur hausnarketa-eguna. Sondeoei jaramonik egingo badiegu, badirudi CiU izango dela botorik eta aulkirik gehien lortuko duena, nahiz eta Alderdi Sozialista, ERC eta Iniciativaren arteko hirukoteak CiUk berak baino parlamentari gehiago bildu. Honaino, zalantza gutxi. Zalantza, inon egotekotan, Generalitate berriaren osaketan dago. Izan ere, nor izango ote da hurrengo president katalana? Mas ala Montilla?\nGogoratu dezagun orain hurrengo CiUk izan zituela Alderdi Sozialistak baino lau parlamentari gehiago baina ez, ordea, hirukoteak elkarrekin baino gehiago. Eta, horrela, Maragall atera zela lehendakari, Masen kaltetan. Oraingoan beste horrenbeste gertatuko al da? Itxura guztien arabera, erantzuna bat besterik ez da: Ez.\nInkestek aurreratu duten moduan, CiUk sozialistek baino zortzi edo parlamentari gehiago lortzen baldin baditu, sozialistak ez dira 2003ko esperientzia errepikatzen ausartuko. Baina Alderdi Sozialistaren barruan eztabaida piztuko litzateke, ostera, bion arteko distantzia lehengoaren pareko edo gutxiago balitz. Izan ere, hainbatek galdetu ahal izango luke: Zergatik orduan bai eta orain ez? Eta erantzuna ez litzateke erraza izango.\nBaina distantzia hori bospasei parlamentari baino gehiagokoa baldin bada, Mas izango da segurutik president berria. Besteak beste, katalanik gehienek horixe nahi dutelako. Hain zuzen ere, azken urteotako hirukoa errepikatu nahi luketenak Iniciativaren jarraitzaileak baino ez dira. Besterik iruditu arren, sozialisten eta errepublikanoen artean nagusi omen dira, hirukoa berregin beharrean CiUrekin batera bitariko gobernua osatu nahi dutenak.


Hiriko estoldetan urre eta munstro bila... (Argentina IV) - LEMOAKO KARABIE GAZTETXEA\nEzin ukatu bere inportantzia, baina alor publiko eta politikoa ez da alor interesgarri bakarra. Esan nahi da alboan dugun pertsonarengan ere informazio baliotsua dugula, edo neurrigabeko pasioren bat bizi duen edonorengan ere... Egunkariak irakurtzen ditugu, gure soldaten zenbatekoaz kezkatzen gara, gure bozka asmoen garrantziaz ohartzen gara, unibertsoaren bilakaera ezezagunaz espekulatzen dugu, eta guzti honetaz aparte, gainera, sexua praktikatzen jarraitzen dugu, maitemintzen gara, bakardadeak etsitzen gaitu, ondo jan eta edaten saiatzen gara...\nHonako elkarrizketa hau telebista argentinarrari ukitu independente bat eman zion kazetari baten programa batean agertu zen. Fabián Polosecki zen kazetari hura, eta ‘El otro lado’ zuzentzen zuen... Eguneroko istorioetan edertasuna ikusten zuen eta aparteko errealitate bat azaltzen saiatzen zen... Polok bere buruaz beste egin zuen 1996an, trenbide batera salto eginez...\nBuenos Aireseko taberna batean dute hitzordua. Polok estolda ilunetan urrea bilatzen duen pertsonaia bitxi bat elkarrizketatzen du, Alejandro Dolina. Lurpetik doan erreka printzipala Maldonadoa da, Juan B. Justo etorbide azpitik doana, hain zuzen.\nOso erreka arriskutsua da, azpian harrapatuta doa baina arriskutsua da oso. Bertan hamaika munstro eta mila deabru aurkitzen da, bai, eta behar bada, munstro beldurgarriena Jormungandr sugea da, bai... ...Suge honek, denek dakiten bezala, jatorria Norbegian du, eskandinaviar mitologian. Odinek egotzi zuen handik, eta la Plata ibaira etorri zen orduan. Jende kreolak ez du munstro honengan sinisten, eta ondorioz lasai asko hazten da bertan, hazi eta hazi dabil ordutik. Eskerrak ez dela ugaltzen.\nBaina suge hau baino piztia arriskutsuagoak badaude Maldonadoan, deabruak, adibidez. Kofradia antzeko zerbait dute mamu hauek, eta noizean behin tren estazioetako komunetara doazen dohakabeak bahitzen dituzte. Zuk badakizu Maldonado errekak praktikoki hiri osoarekin komunikatzen duen irteera eta tunel mordoa daukala. Eta tren estazioetako komunak hain direnez goibel eta bakartiak, norbait pixa egitera sartzen denean deabruak azaldu ohi dira, zorigaitzekoa bahitzen dute eta estolda eta erreten ugertuetatik barrena Maldonado erreka hondora eramaten dute. Infernuari oso estu lotuta dagoen erreka da Maldonadoa, horregatik maite dute hainbeste deabruek.\nDakizun bezala, errekaren iturburuak ez dira inoiz aurkitu ahal izan, eta noizbait norbait hauen bila atera bada ez da inoiz gehiago itzuli. Behin, autobus geltokian 34a itxoiten nenbilela, hatzamar txikitu eta lohi batzu ikusi nituen estolda-zulotik ateratzen, ihes egin nahian bezala. Gero, nigana zuzentzen begi parea antzeman nuen, eta jarraian laguntza eske garrasi desesperatuak entzun ziren, oihu ikaragarriak.\nNi, laguntzeko asmoz, gizajoarengana hurbiltzekotan nintzenean, orduan, 34a heldu zen, eta badakizu beti berandutzen dela 34a, beraz gizagaixoa bertan utzi nuen, estolda-zuloan. Bera edo ni, aukeratu beharra zegoen...\nargentina chorizodelok gaztetxea karabie kronikak lemoa s\nbilbotik 2010-09-04 18:02 #1\nZorionak lemoako gaztetxeari ekimen hau sortzearren, zerbait ezberdina da.\nLati 2010-09-08 11:30 #2\nkepa 2010-09-08 15:46 #3\nLati!!! ez dala zure erantzunik agertan!!!\nLati 2010-09-09 11:12 #4\nKarabieko blogak boikota egiten dit!! Esaten nuen gustora irakurriko ditudala Chorizo de Locos-en kronikak munduko beste aldetik!!!<br />\nkepino 2010-09-10 23:48 #5\nAupa eñaut!!!! Ondo ibili afrikatik, asko ikusi, beste horrenbeste ikasi, eta idazteko gogorik badekozu... ba guk publikauko dogu!!! Pentsatzen hasita, ba "Albino 1 afrikan" ez da titulo txarra...je, je! Aupa hi!!\njose maria iñigo 2010-09-12 14:02 #6\noye txiki, ke estoi en argentina y es pa acerte una una entrevista.


“HÁBLAME DEL PATRIMONIO VIVO”: UNESCOren argitalpen berria\nOndasun materiagabeari buruzko argitalpena aurkeztu du oraindik orain UNESCOk, “Hitz egidazu…” material didaktikoen sailaren barruan. Gazteei zuzendurik dago argitalpena.\nKultura-ondarea ez da soilik begien bistan agertzen dena, uki daitekeena; monumentuak eta denboran iraun duten objektuak, esaterako. Kultura-ondare ere bada mundu osoko taldeek eta komunitateek beren arbasoengandik jaso eta hurrengo belaunaldiei transmititutakoa, sarri askotan ahoz aho.\nOndare biziak edo ondare materiagabeak, beraz, hainbat agerpen ditu. Besteak beste: tradizioak eta ahozko esapideak, arteak, ikuskizunak, gizarte-erabilerak, festa-erritualak eta ekintzak, naturarekin eta unibertsoarekin zerikusia duten jakintzak eta erabilpenak eta artisautza-teknika tradizionalak.\nAzken urteotan mundu mailako onarpena jaso du eta nazioarteko lankidetzaren lehentasunetako bat bihurtu da ondare hori zaintzea. Horretan zerikusi handia izan du UNESCOren lanak, Kultura-Ondare Materiagabea Babesteko Hitzarmena onartu baitzuen 2003an.\nLiburu horri esker, gazteek hobeto ulertuko dute zer diren praktika horiek, sarritan iragana eta orainaren lokarri diren kate-maila horiek. Ulertuko dute ondare horren esanahia eta, zein hauskorra den jabeturik, errespetatzen ikasiko dute.\nUNESCO Etxeko dokumentazio zentroan kontsultarako eskuragarri dago.\nUNESCO eta Ondasun materiagabea\nOndasun materiagabea - Dossierra (pdf)


Elurtea arazoak eragiten ari da Goierri Garaiko errepideetan | Goierriko Hitza\nElurtea arazoak eragiten ari da Goierri Garaiko errepideetanBy Goierriko Hitza on 2010/12/03 in Gizartea Goierri garaian arazoak sortzen ari da elurra.\nGoizeko lehen orduetatik Goierri zuritzen ari den elurteak arazo ugari sortu ditu Goierriko errepideetan. Goizeko 8:00etatik auto ilara luzeak ikus zitezkeen Zumarraga inguruetan, bereziki Eitzagako biribildunean elkartzen diren bideetan, eta ertzainek ere bertaratu behar izan dute, trafikoa gidatzera. Deskargako mendatean ere pilaketak izan dira. Goierri Garaian ari dira ematen arazo gehienak. Ataunen ere erabat zuritu du goizeko lehen orduetan, eta elurra kentzeko makinak etengabe dabiltza gora eta behera.\nElur kota 200 metroan dago une honetan, baina Euskalmet meteorologia agentziatik diotenez, “egunaren bigarren partean atertzera egingo du eta elur-maila 500 m ingurura igoko da. Gauean hodeitza saretu egingo da eta izotzak hartuko du elurraren lekua barnealdean; puntu batzuetan izotz galanta bota dezake”.\nTrafikoari buruzko informazioa: Trafikoa.net\nelurra, elurtea, trafikoa Antzerkia izango da gaur Gaztelekun\nOlaberrian, Lazkaon eta Itsasondon Euskararen Eguna ospatuko dute gaur\nOndo pasa biharko eguna.http://goierri.hitza.info/files/2013/12/SAM_1894-237x300.jpgEkain Imaz Agirre irakurri gehiago » Guztiak irakurriEskelak Juli Telleria Berasategi\tMarino Izagirre Ormazabal\tGuztiak irakurriBereziak\tBerriketan.info Viewing item 1 to 5 (of 5 items) Unai Oiartzun posted an update 7 hours, 32 minutes ago\nUnai Oiartzun posted an update 8 hours, 30 minutes ago\nIgor Susaeta posted an update in the group Durangoko Azoka 2013 10 hours, 33 minutes ago\nUnai Oiartzun posted an update 11 hours, 4 minutes ago\nAsier Mirón posted an update 11 hours, 44 minutes ago


Hainbat lan gatazkatan murgildutako langileek protesta bateratura deitu dute ostiralerako, Bilbon\nPetronor, UTE Bilboko Argiak, Novaltia, PCB eta Tubacexeko langile batzordeek antolatu dute manifestazioa. Enplegu duina eta kalitatezkoa aldarrikatuko dute, eta 2010eko, 2011ko eta 2012ko lan erreformak baliogabetzea.\nZoriontasunaren itzalpeko kezkak\nAsel Luzarragak 'Malthusen ezinegona' nobela kaleratu du. Berrehun urte barruko gizarte bat irudikatu du, ustez asebeteta dagoena. Hirugarren lan distopikoa du idazleak, eta ziklo bat ixtera dator\nEnplegua. Protestak Aiaraldean\nEH Bilduk eta Elkarrekin Donostiak kritikatu egin dute obraren kudeaketa\nCristina Iglesiasen artelanak «txikizioak» eta gehiegizko kostua eragin dituela salatu dute. Uhartea babesteko neurriak hartzeko eskatu diote udalari, eta beharrezko urratsak egin ditzala ingurua Natura 2000 sarean sartzeko\nBBVAko langileek greba egingo dute bihar, kaleratzeak salatzeko\nThe Black Keys bikoteak 'Delta Kream' diskoa kaleratu du, erreferentetzat izan dituzten musikariak eta doinuak omentzeko. 11 blues abesti ezagunen bertsioekin osatu dute.


Bilerak Styria harreman serio bat egiteko. - BIDEO-TXATA ERAKUTSI ERRULETA!\nBilerak Styria harreman serio bat egiteko.\nHitzaldi aretoan mutilak Styria Internet bidez, beste zerbitzu batzuk bezala, neska-aspaldiko industria gure bizitzako zatiAdiskidetasuna lagundu du aurkituko duzu bazkide bat, eta entzun ahal izango duzu buruzko istorioak asko Posible da sortu indartsu bat familia etorkizunean, baina hau desberdina da joera. Estatistikak arabera, kopurua dibortzioen ondorioz, urte osoan zehar, eta ezkontza irauten ez da urte bat baino gehiago. Styria Datazio guneak aurkitu ahal izango duzu, bigarren koilarakada aguakatea olioa erdi tea lorategi erdia, harremana garatzea izango da egokiena. Aurkitu dut maila bat bateragarritasuna beraz, zerbitzu guztiak dira on bat online Datazio gune eta larriak Styria honako zerbitzu hauek eskaintzen ditu hurrengo maila harremanak: doan. Lekua.NAHI DUT ONA AURKITU EMAKUME BIZI ELKARREKIKO MAITASUNA ETA ZORIONTASUNA.HAU IZAN DAITEKE OZTOPO BAT. Lehentasuna: existentzia"I", goi-maila, adimen. Dugu cute bikote bi neska eta adina.\nIzan dugu elkarrekin bizi urte askotan.\nAri gara, bai plangintza bat haurra. Horretarako, bilatzen ari gara, Osasun, Kirol, ez da ohitura txarra, garapen intelektual, eta gazteen hezkuntza.\nBat behar dugu gogoko gizon urtean\nBeste guztiak xehetasunak aurki daitezke, postaz edo pertsona. Bete nahi dut, eta familia bat hasteko dituzten pertsona ona, antzinako soldadu nor ez da ohitura txarra. Kaixo guztioi, naiz bat pertsona normal, normal bat behar eta nahia.\nEz dut denbora asko igaro gunean.\nIdatzi Zidan, behin betiko izango dut jendea ezagutzeko, lortu elkarrekiko sinpatia eta interes komunak, ezagutu, chat koilaratxo erdi bat, aguakatea olioa ezagunak Styria, eman bere interesak eta aukerak aurkitu bere bazkide Internet bidez.\nGuztiak ditugu Datazio zerbitzu hori ematen dira erabat dohainik.\nBesterik ez gera larri bat, ezkontza edo harreman langileak.\nBukhara eta Datazio chat sarrera doan da, eta ez da beharrezkoa.\nDanimarka - Datazio lovers eta mistresses helduen Danimarka\nhelduen Datazio argazki video video chat zuzeneko Topaketak emakume ezkondu betetzen iragarkiak free free chat free chat bideo Topaketak online Datazio Datazio gune erregistroa gabe doan bideo-chat guneak Datazio argazki Topaketak izen-ematea bideo-txata urteko


EROSKI URBIL-EK 50€-RAINO OPARITUKO DIZKIZU DESKONTU-TXARTELETAN | Centro Comercial Urbil\nEROSKI URBIL-EK 50€-RAINO OPARITUKO DIZKIZU DESKONTU-TXARTELETAN\n2019/07/23 - 18:56\nUztailaren 27an, larunbata, Eroski Urbil-ek deskontu-txartel batzuk eskainiko ditu, etorkizuneko erosketetan trukatzeko. Deskontu-txartelaren zenbatekoa, bezeroak egun horretan eginiko erosketaren zenbateko osoaren araberakoa izango da:\n5 €-ko txartel bat, bazkide bezeroaren erosketa 40€ baino gehiagokoa bada.\n10 €-ko txartel bat, bazkide bezeroaren erosketa 75€ baino gehiagokoa bada.\n10€-ko bi txartel, bazkide bezeroaren erosketa 150€ baino gehiagokoa bada.\n10€ bost txartel, bazkide bezeroaren erosketa 250€ baino gehiagokoa bada.\nEkintza honekin eskaintzen den beherapena EZ da sartuko diru-zorro txartelean, itzultzea TXARTELETAN egingo da, etorkizuneko erosketetan trukatzeko.\nDeskontu-txartelak lortzeko eta hauen trukea egiteko, ezinbestekoa izango da Eroski Club txartela aurkeztea kutxatik pasatakoan.\nSARTZEN DIREN EGITURAK\n06-BITXITEGIA ETA OPTIKA\n8-32-10 ERRAFIAZKO BOLTSAK\n* Sustapenean ez dira sartzen testu liburuak, esperientzia pack-ak, E-pay txartelak (aurreordainketa), errebelatu digitala eta zigilu bidezko fidelizazio promozioetako produktuak... Kasu gehienetan lege kontuengatik.\n20€-ko txartel bat oparitzen dizute 150€ baino gehiagoko erosketa egiten baduzu.\nEskaera entregatutako egunean, posta elektroniko bat bidaliko dizute (deskontu-txartelarekin). Txartel hori trukatu ahal izango duzu 60€ baino gehiagoko erosketa bat egiten duzunean, uztailaren 29tik abuztuaren 26 arte.


2019-11-21 - Urola Kostako Hitza : Urola Kostako Hitza\n'Azpeitia 1945-1975. Giza eskubideak eta errepresioa diktadorea hil artean' liburua elkarlanean kaleratu dute Aranzadi zientzia elkarteak eta Azpeitiko Udalak. Lan hori eginda, 1936ko gerratik gaur egunera arteko denbora tarte guztietako giza eskubide urraketen inguruko azterketak eginda ditu Azpeitiko Udalak.\nGetarian porturatu da 'Izan itsas zaindari!' kanpaina, arrantza jasangarria eta kontsumo arduratsua helburu\nZumaienako eta Iturzaetako ikasleek bisitatu dute goizean, eta herritarrentzat zabalduko dute gaur eta bihar arratsaldean. Jose Mari Etxegoien Mater ontziko armadoreen ordezkari ohiak eta Emeterio Urresti Elkano Kofradiako presidenteak jaso dute Mater 2019 Itsas Zaindari aitortza, eta azken urteotan egindako lana eskertu diete biei.\nZigor Iturrieta sukaldariak haurrentzako saioa emango du gaur zortzi Zestoako Portalen\nGosari eta merienda osasuntsuak prestatzen irakatsiko die 6 eta 12 urte artekoei. Parte hartzeko, aurrez eman behar da izena, hilaren 26rako. Kopuru mugatuarentzako izango da saioa.\nJubilatuen Astea ospatuko dute Azkoitian astelehenetik aurrera\nAzkoitiko Plaza Ondo jubilatuen elkartean Jubilatuen Astea ospatuko dute. Datorren astelehenean, azaroak 25, hasiko dute astea eta abenduaren 3ra luzatuko dute.\nHasi dira 'Euskara eta turismoa: aukerak eta arretaguneak' jardunaldiak, Orioko Arraunetxen\nUEMAk eta UEUk antolatuta, euskara eta turismoa uztartzeko aukeren inguruan jardungo dute gaur Orion, egun osoan zehar. Hitzaldi nagusiari ekin diote dagoeneko, Jon Elzoren eskutik. "Turismoaren inguruko ikuspegi berritzailea" mahaira ateratzea izango du xede, Gura proiektua helduleku hartuta.\n'Mata Market' azoka egingo dute larunbatean Azkoitiko Matadeixen\nBigarren eskuko arropen azoka eta artisautza azoka egingo dute etzi, larunbata, Azkoitiko Matadeixen. Horrez gain, beste hainbat ekitaldi ere izango da egun osoan zehar.


Kapitala hautsi, gorputz eta identitate aske eta duinei eutsi! | LAB SINDIKATUA\nIdazkaritzak Idazkaritza Feminista Kapitala hautsi, gorputz eta identitate aske eta duinei eutsi!\nBadira urteak ekainak 28a LABen agendan markaturik dagoela eta askatasun sexualarekin konprometitu eta honen aldeko neurriak bultzatzen aitzindaria izan da ere.\nBalore heterosexistetan oinarritzen den jendarte kapitalista eta patriarkalean bizi gara eta lantokiak horren islada dira. Modu ezberdinetan derrigorrezko heterosexualitatea inposatzen zaigu: behin eta berriz gure identitateak estereotipatuz, gure bizitza sexualak kuestionatuz, isekak eta umiliazioak jasoz… Langile guztiok eskubide guztiak bermatuak izan behar ditugu, eta ez dugu inongo diskriminaziorik jasan behar, ez zuzenean, ez zeharka, ez kontaktuak izateko orduan, ez lanean gaudela ere. Gure intimitatea errespetatua izan dadin eskubidea dugu, duintasunerako eskubidea dugu, eta gure identitate eta aukerak ez ezkutatzeko eskubidea daukagu, edo azalpenik ez emateko horrela erabakitzen badugu.\nLantokietan Aniztasun sexuala askatasunez bizi ahal izateko gida eta protokoloa dugu, langileen ordezkariek tresna bezala lantokietan erabili ditzaten. Langile klasearen sentsibilizazioa guztiz beharrezkoa da, horregatik, LABek, formakuntza saioak antolatu eta antolatzen jarraituko dugu, ekainaren 28an bezala, beharrezkoa eta derrigorrezkoa deritzogulako sindikatuko kide ezberdinek LGTBI+ buruzko oinarrizko jakintzak izatea, existitzen diren arauak eta legeak ezagutuz, lantokietan langile kolektibo honen defentsa egiteko.


About: Martin Loinazkoa\nArtikulu hau apaiz katolikoari buruzkoa da; beste esanahietarako, ikus «San Martin». San Martin Loinazkoa edo San Martin Igokundekoa (Beasain, Gipuzkoa, 1566ko uztailaren 16a - Nagasaki, 1597ko otsailaren 4a ) misiolari, martiri eta santu katolikoa izan zen. Pio IX.ak santu egin zuen 1862ko ekainaren 8an.\nArtikulu hau apaiz katolikoari buruzkoa da; beste esanahietarako, ikus «San Martin». San Martin Loinazkoa edo San Martin Igokundekoa (Beasain, Gipuzkoa, 1566ko uztailaren 16a - Nagasaki, 1597ko otsailaren 4a ) misiolari, martiri eta santu katolikoa izan zen. Pio IX.ak santu egin zuen 1862ko ekainaren 8an. (eu)\nMartin Loinazkoa (eu)


Irekia Eusko Jaurlaritza - Gobierno Vasco :: Sonia Pérez Ezquerra sailburuak Euskadiren standa inauguratu du Fitur azokan\nSonia Pérez Ezquerra sailburuak Euskadiren…\n<img src="https://www.irekia.euskadi.eus/uploads/cover_photos/59724/original/fitur_general.jpg" style="max-width:100%" alt="Euskadi “iraunkor, askotariko, moderno eta plural” batek irekitzen ditu gaur bere ateak Fitur-en" />\nEuskadi “iraunkor, askotariko, moderno eta plural” batek irekitzen ditu gaur bere ateak Fitur-en Iturria: Irekia\nfitur_2020_stands_2.jpg Iturria: Irekia\nfitur_2020_stands.jpg Iturria: Irekia\nfitur_2020_trabajo.jpg Iturria: Irekia\nfitur_202_consejera_02.jpg Iturria: Irekia\nfitir_2020_consejera.jpg Iturria: Irekia\nfitur_2020_burdina.jpg Iturria: Irekia\nfitur_general.jpg Iturria: Irekia\nfitur_mas_publico.jpg Iturria: Irekia\nfitur_stands.jpg Iturria: Irekia\nfitur_pubico.jpg Iturria: Irekia\nfitur_general_02.jpg Iturria: Irekia\nfiur_burdina.jpg Iturria: Irekia\nTurismo, Merkataritza eta Kontsumoko sailburu Sonia Pérez Ezquerrak inauguratu du gaur Euskadiko standa Fitur-en, instituzioetako eta lurraldeetako ordezkarien eta sektoreko enpresen eta profesionalen aurrean. “700 m2 hauetan saiatu gara biltzen eskaintza anitza, oparoa eta kalitatekoa, gure tradizioetatik, gure historia industrialetik abiatuta, baina begirada berrikuntzan jarrita” azaldu du sailburuak.\n2019ko datuak ikusita, oso urte positiboa izan da turismoaren arloan, non 3,8 milioi bisitariren marka berri bat lortu dugun. “Positiboa, batez ere, hazkunde hori modu desestazionalizatu batean gertatu delako; ez, ordea, udaldiko oporretako hilabeteetan kontzentratuta. Izan ere, 2018aren aldean, abuztuak (% 0,75) eta uztailak (% 1,28) urtean izan den hazkunde txikiena izan dute beste hilabete batzuen aldean, kontuan hartuta % 5etik gorakoa izan dela otsailean, irailean eta urrian”.\nHorrek guztiak, jarraitu du sailburuak, “berretsi egiten du Euskadiko industria turistikoaren abagune ona, etengabe ari baita enplegua eta aukerak sortzen, eta gero eta ekarpen handiagoa egiten ari zaio BPGari. Eta, horregatik, jarraitu egingo dugu lanean hazkunde eutsi eta iraunkor bat ahalbidetzen duen turismo-eredu bat irmotzeko lerroetan”.\nSailburuaren jardunaren ondoren, Adriana Bilbaok “Burdina” ikuskizuna eman du, zeinak aipamen egiten dion, sailburuak analizatu bezala, “hain zuzen ere Euskadi plural horri, non flamenkoa, euskal tradizioa eta industria diren hari gidariak, meategia eta meatzaria atze-oihal gisa hartuta”.\n14:45ean hasten dira aurkezpenak standean “Erosketa-turismo arduratsuarekin”. Bertan, lankidetzarako memorandum bat sinatuko da Turismoaren Mundu Erakundearen eta Turismo, Merkataritza eta Kontsumo Sailaren artean. “Euskal estrategia turistikoarekin” batera, gaur Sailak aurkeztutako berritasun nagusiak dira.\nBi aurkezpen horiez gain, Eusko Jaurlaritzako Turismo, Merkataritza eta Kontsumo Sailak “BH, bide handia” erakusketan parte hartuko du; BH BIKESekin eta Vitoria-Gasteizko Udalarekin lankidetzan garatutako proiektu bat da, Ekonomia, Enplegua, Merkataritza eta Turismoa Sustatzeko Sailaren zinegotzi Maider Etxebarria ordezkari gisa bertan zela.\nArabak, Gipuzkoak eta Bilbo-Bizkaiak ere partekatuko dituzte standean bildutako profesionalekin datozen urteotan egindako apustu nagusiak dagozkien lurraldeetan turismoaren arloan. Hala, Imanol Lasak, Gipuzkoako Ekonomia Sustapena, Turismoa eta Landa Ingurunea Departamentuko diputatuak, xehatu egingo ditu Gipuzkoako turismoaren garapenaren lerroak. Bere aldetik, Xabier Otxandianok, Garapen Ekonomiko, Merkataritza eta Enplegu Sailaren zinegotziak, eta Ainara Basurkok, Bizkaiko Ekonomia Sustatzeko Sailaren foru diputatuak, Bilbo-Bizkaiko produktu enoturistiko berri bat aurkeztuko dute.\nBere aldetik, Cristina Gonzálezek, Enplegu, Merkataritza eta Turismo Sustapena Saileko foru diputatuak “Blaitu zaitez Arabaz” proiektuaz jardungo du, ura protagonista den eszenarioen bitartez lurraldea ezagutzeko.\nAmaitzeko, Euskadiko standak beste bi aurkezpen gehiago hartuko ditu gaur. Bata, “Pasaiako II. Itsas Festibala”, maiatzaren 28tik ekainaren 1era arte izango dena, non Turismo, Merkataritza eta Kontsumoko sailburu Sonia Pérez Ezquerrak, Izaskun Gómez alkateak, Kultura, Turismo, Gazteria eta Kirolak Departamentuko diputatu Denis Itxasok eta festibalaren zuzendari eta Albaolako presidente Xabier Agotek jarduera kultural, gastronomiko eta musikalen programaren xehetasunak emango dituzten, bai itsasoan bai lehorrean izango direnak.\nIrungo sukaldari Iñigo Lavadok itxiko du agenda bere liburuaren aurkezpenarekin: “Cocina de emociones”. Gozaraztearen emozioa baita, berak esan ohi duen bezala, bultzatzen duena.


Ikus-entzunezkoen sektorearentzako pizgarriak finkatu nahi ditu Aldundiak | El Diario Vasco\nCulturasIkus-entzunezkoen sektorearentzako pizgarriak finkatu nahi ditu Aldundiak\nIkus-entzunezkoen sektorearentzako pizgarriak finkatu nahi ditu Aldundiak\n'Handia'-ren filmaketako irudiak. / DAVID HERRANZ\nOstiral honetan Diputatuen Kontseiluak onetsitako arauak euskal zinema proiektuetan inbertsioak egitea bultzatu nahi du, bereziki\nViernes, 7 diciembre 2018, 18:38\nDiputatuen Kontseiluak ontzat eman du sozietateen gaineko zergan kultura sustatzeko pizgarriak aldatzen dituen foru arauaren proiektua, Gipuzkoako eta Euskal Herriko ikus-entzunezkoen sektorea sustatze aldera. Arauak bi pizgarri eransten ditu: bat, Euskal Herriko eta Estatuko produkzioetan inbertitzeagatik, eta, bestea, EAEn filmatutako atzerriko produkzioetan inbertitzeagatik. Lehenengo kasuan, % 30eko kenkari orokorra sartzen da Sozietateen gaineko Zergan, eta % 40koa euskaraz filmatutako lanetarako, gehienez ere 2,5 milioi euro, betiere baldintza hauek betetzen badira: kenkariaren oinarriaren % 50, gutxienez, EAEn egindako gastuak izango dira; proiektua burutuko duen plantilla tekniko edo artistikoaren barruan EAEko lau herritar egongo dira gutxienez; eta gutxienez bi astetan filmatu beharko da erkidegoan (laburmetraiak izan ezik).\nAtzerriko ekoizpenen inbertsioen kasuan, kenkaria EAEn egindako gastuen % 25 izango da. Kenkariaren oinarrian sartuko dira industria teknikoak eta bestelako hornitzaileak erabiltzeagatik izandako gastuak, eta sorkuntza arloko langileen gastuei buruzko muga ezartzen da, hau da, 50.000 euro pertsona bakoitzeko. Halaber, gehieneko kenkaria 2,5 milioi eurokoa izango da, eta proiektu zinematografikoa gauzatzeko EAEn egin beharreko gutxieneko gastua milioi bat eurokoa izango da. Araua onartu ondoren, Batzar Nagusietara bideratuko da, non osoko bilkuran eztabaidatu eta bozkatuko den; gero, Europaren oniritzia jaso beharko du. Aurreikuspenen arabera, datorren urtean sar daiteke indarrean.\nImanol Lasa foru bozeramaileak gogorarazi duenez, Gipuzkoak «egitura ezin hobea du giza baliabide eta materialen aldetik», eta horri «gure lurraldean daukagun talentu sortzailea gehitzen badiogu, emaitza nazioartean oihartzuna jaso duten hainbat proiektu dira, esaterako, Handia, Amama edota Loreak filmak». Haren esanetan, zinemaren atzean «ekonomia sektore oso bat» bat dago, sekulako potentziala erakusten ari dena. Hori dela eta, Foru Aldundiak «aukera baliatu» eta «sektoreari bultzada» ematearen aldeko apustua egin du. Gehitu duenez, alor honetako profesionalak «aspalditik ari ziren mota honetako neurria eskatzen».\nGainera, azaldu duenez, Foru Arauak aurreikusten dituen pizgarriak bereziki indartsuak izango dira euskaraz ekoitzitako filmentzako «Legealdi honetan, Etorkizuna Eraikiz ekimenaren parte den 2deo proiektuarekin, ahalegin berezia egiten ari gara euskarazko ikus-entzunezkoak sustatzeko, gure hizkuntza belaunaldi berriekin konektatzeko». Testuinguru horretan kokatu ditu pizgarriak foru bozeramaileak, «euskararen erabilera hedatzeko egiten ari garen lanean», alegia. «Literaturak edo beste kultur adierazpideek bezala, zinemak ere herri honen nortasuna eraiki eta gordetzen laguntzen du, eta alor hau indartzea funtsezkoa da», ondorioztatu du.\nAquel Kursaal 'japonés' que tenía helipuerto\n150.000 euro Euskadi Literatura Sariak hornitzeko\nHerri hizkeren atlas berritua, erakusketara\n'Gure oroitzapenak' eta 'Black is Beltza', Habanako Zinema Jaialdian 'Soinujolearen semea' filma Irudienean ikusiko da lehen aldiz


“Berrindartu eta jauzi”, euskara biziberritzeko ezinbestekoa. Kike Amonarriz urriaren 27an, 18:30ean, Portaleko Areto Nagusian | Akebai\n2020/10/13 hamaikaberbaldi, hitzaldia, Kike Amonarriz\nUrriaren 27an, martitzena, Kike Amonarriz izango dugu gurekin solasaldian, 18:30ean Portaleko Areto Nagusian. Jorratuko duen gaia, berriz, honako hau: “Berrindartu eta jauzi, euskara biziberritzeko ezinbestekoa”.\n“Hamaika berbaldi” ekimena 2017aren bukaeran jarri zuen martxan Eibarren AKEBAI herritar plataforma eratu berriak. Lehenengo berbaldia, gainera, Kike Amonarrizek berak eskaini zigun abenduaren 19an, udaletxeko patioan, “Euskara bidegurutzean, baita Eibarren ere” izenburupean. Harrezkero hamaika hitzaldi, tertulia edota mahainguru izan ditugu; hamaika hizlari etorri zaizkigu; hamaikatxo gai landu dira Eibarko hainbat eragilerekin elkarlanean antolatutako berbaldietan.\nUrriaren 27an berriz ere Kike Amonarriz izango dugu gurekin, aurrez aurre, Portaleko Areto Nagusian. “Berrindartu eta jauzi” txostena aurkeztuko digu oraingoan; bertan azaltzen da zeintzuk diren euskarak dituen lehentasunak eta zeintzuk euskaltzaleon erronkak.\nEkitaldia herritar guztientzat zabalik egongo da, baina aforoagatik derrigorrezkoa da aurrez izena ematea. Interesatuta bazaudete jarri gurekin harremanetan: eibarrenakebai@gmail.com // 943 70 84 26\nHemen daukazue Kike Amonarrizek jendea animatzeko grabatu duen bideoa:


Gernika Jai Alai Grand Slamaren lehen finalaurrekoa lehiatuko dute zapatuan - Busturialdeko Hitza : Busturialdeko Hitza\nGernika Jai Alai Grand Slamaren lehen finalaurrekoa lehiatuko dute zapatuan\nGernika Jai Alai Grand Slamaren A multzoko finalerdia lehiatuko dute zapatu gauean. Zesta ikuskizunaren aurretik, Jai Alai & Music ekimenaren barruan, Eskilarapeko Jazz Trioren doinuekin hasiko dute gaua, 21:00etan. Ondoren, lagunarteko partiduaz gozatuko dute Jai Alai frontoira bertaratzen direnek. Alberdi gernikarrak eta Salegi markina-xemeindarrak Lesbats baionarra Etcheverry biarriztarra izango dituzte aurkari. Jarraian, aurtengo Grand Slamaren lehen finalaurrekoaren txanda izango da. Jai Alive enpresako Egiguren-Irastorza eta Olha-Etcheto bikoteak ariko dira zein baino zein gehiago, abuztuaren 11ko finalerako txartelaren lehian. Azken horiek ezustekoa eman zuten aurreko asteburuko final-laurdenean, Olharan eta Lopez iazko bikote irabazlea txapelketatik kanporatu baitzituzten. Zapatuko partiduak ikusmina sortu du, eta ikuskizun ikaragarria itxaroten dute zaleek. Gaua musikaz borobiltzeko ardura Dj Skywalkerrek izango du. B multzoko finalerdia abuztuaren 4an lehiatuko dute, eta bi gernikar egongo dira aurrez aurre. Goikoetxea-Lekerika eta Beaskoetxea Ekhi bikoteek ere duten onena eman beharko dute final handirako sailkatzeko.


Mauricio Aspe - Wikipedia, entziklopedia askea.\nMexiko Hiria, 1973ko uztailaren 25a (47 urte)\nMargarita Marañón (en) (2000 - 2004)\nMauricio Aspe (Mexiko Hiria, 1973ko uztailaren 25a) Mexikoko telebista aktorea da, telenobelen munduan ezaguna.\nÉdgar Mauricio Aspe López 1973ko uztailaren 25ean jaio zen Mexiko Hirian, Mexikon. 1,89 m garai da. Sei urte zituela hasi zen komertzialetan modelo gisa, bere anaia modelo zena imitatuz. Hamabi urterekin antzezpen munduan murgildu zen, modelismoa atzean utziz. Hamazazpi urterekin Telebistako antzezpen eskolan matrikulatu zen, eta bere emaztea, Margarita Magaña aktorea ere ezagutu zuen. 2000. urtean, Mauriciok eta bere emazte Margaritak lehen haurra izan zuten, eta Shakti izena Indiako jainkoagatik eman zioten. Alaba, bere hitzetan, bere bizitzan izan duen gauzarik baliotsuena da. Mauricio Aitor Iturriozen adiskide bikaina da eta harekin antzeztu zuen Por tu amor telesailean.\nBere lehenengo rola María la del barrio telesailean (1995), Los ricos también lloran filmaren bertsioa, lortu zuen, Angelli Nesma eta Valentín Pimstein ekoizleen esku zegoena. Ekoizpen horretan, Thalíarekin eta Fernando Colungarekin rolak partekatu zituen.\nMauricioren ibilbideari ate guztiak irekitzen hasiko zitzaizkion, bere erraztasun eta karisma handiak ekoizle bakoitzak Televisako hainbat ekoizpenetan parte hartzeko aukera eman baitzion.\n2006an Venezuelako ekoizleek deitu zuten Mauricio Ricardo gaiztoarena egiteko eta Scarlet Ortizen eta Jorge Aravenaren bizitza ezinezkoa egiteko Mi vida eres tú telenobelan.\n2006an, Mauricio Miamira joan zen Lucero Suárez-ek zuzendatutako Las dos caras de Ana telenobelaren casting-eko partaide izateko, Televisako telenobela Fonovideorekin lankidetzan egina, Ana Layevska-rekin batera, Lehenago Las dos caras de Ana eta La madrastra telenobeletan lan egin zuenarekin.\n2007an Madre Luna Kolonbiako telenobelan aktore lanetan aritu zen. Arap Bethke eta Alex Sirvent aktoreekin rolak partekatuz.\n2008an Lucero Suárez ekoizlearen Querida enemiga telenobelaren aktore taldearen parte izan zen Mauricio Ana Layevskakin, Gabriel Sotorekin eta María Rubiorekin batera eta parte-hartze berezia egin zuen Nathalie Lartilleuxen Cuidado con el ángel Telenobelan.\nAventurera antzezlanean ere parte hartu du eta egunen batean antzeztea nahiko luke zineman, nahiz eta oraingoz aukerarik aurkeztu ez.\n2009an Adictos telesailean parte hartu zuen mahai-dantzako zale batena antzezten.\n2010ean TV Aztecara joan zuen Entre el amor y el deseo telenobelan parte hartzeko.


Petite-Rosselle - Wikipedia, entziklopedia askea.\nGérard MITTELBERGER (2014-2020)\n49° 12′ 42″ N, 6° 51′ 27″ E / 49.211666666667°N,6.8575°E / 49.211666666667; 6.8575Koordenatuak: 49° 12′ 42″ N, 6° 51′ 27″ E / 49.211666666667°N,6.8575°E / 49.211666666667; 6.8575\nPetite-Rosselle Frantziako udalerri bat da, Moselle departamenduan dagoena, Grand Est eskualdean. 2013an 6628 biztanle zituen.\n2007an Petite-Rosselle udalerrian erroldatutako biztanleak 6.628 ziren. Familiak 2.539 ziren, horien artean 630 pertsona bakarrekoak ziren (252 bakarrik bizi ziren gizonak eta 378 bakarrik bizi ziren emakumeak), 843 seme-alabarik gabeko familiak ziren, 833 seme-alabak dituzten bikoteak ziren eta 233 seme-alabak dituzten guraso-bakarreko familiak ziren.\n2007an 2.803 etxebizitza zeuden, 2.604 familiaren etxebizitza nagusia ziren, 12 bigarren erresidentzia ziren eta 187 hutsik zeuden. 1.881 etxeak ziren eta 902 apartamentuak ziren. 2.604 etxebizitza nagusietatik 1.633 bere jabearen bizilekua ziren, 704 alokairuan okupaturik zeuden eta 266 doan lagata zeuden; 21 etxek gela bat zuten, 100 etxek bi zituzten, 280 etxek hiru zituzten, 570 etxek lau zituzten eta 1.632 etxek bost zituzten. 1.845 etxek euren parking plaza propioa zuten azpian. 1.198 etxetan ibilgailu bat zegoen eta 982 etxetan bat baino gehiago zituzten.\nPetite-Rosselle udalerriko biztanleria-piramidea 2009an .\n2007an lan egiteko adina zuten pertsonak 4.330 ziren, horien artean 2.647 aktiboak ziren eta 1.683 inaktiboak ziren. 2.647 pertsona aktiboetatik 2.187 lanean zeuden (1.219 gizon eta 968 emakume) eta 460 langabezian zeuden (220 gizon eta 240 emakume). 1.683 pertsona inaktiboetatik 535 erretiraturik zeuden, 364 ikasten zeuden eta 784 "bestelako inaktibo" gisa sailkaturik zeuden.\n2009an Petite-Rosselle udalerrian 2.610 unitate fiskal zeuden, 6.476,5 pertsonek osaturik. Pertsona bakoitzeko diru-sarrera fiskalaren mediana urteko 16.172 euro zen.\n2007an zeuden 121 komertzioetatik, 1 erauzte enpresa zen, 5 janari enpresak ziren, 3 bestelako produktu industrialen fabrikazioko enpresak ziren, 26 eraikuntza enpresak ziren, 27 ibilgailuen saltze eta konpontze enpresak ziren, 5 garraio enpresak ziren, 7 ostalaritza eta jatetxe enpresak ziren, 2 informazio eta komunikazio enpresak ziren, 12 finantziazio enpresak ziren, 3 higiezinen enpresak ziren, 4 zerbitzu enpresak ziren, 14 administrazio publikoko enpresak ziren eta 12 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 43 zerbitzu publikoetatik, 1 poliziaren kaserna zen, 1 posta bulegoa, 5 banku bulegoak, 2 funerariak, 1 ibilgailuen konpontzeko eta nekazaritza tresnetako lantokia, 1 autoeskola, 4 igeltseroak, 6 margolariak, 2 zurginak, 4 iturginak, 3 argiketariak, 2 eraikuntza enpresak, 4 ile apaindegiak, 4 jatetxeak, 1 tintoreria eta 2 apaindegiak.\n2009an zeuden 14 establezimendu komertzialetatik, 1 supermerkatu zen, 1 120 m2 baino gutxiagoko denda zen, 6 okindegiak, 1 elektrotresna denda zen, 1 altzari denda zen, 1 bitxi-denda zen eta 3 lore-dendak ziren.\n2009an 2 osasun-zentro, 2 botika eta 2 anbulantzia zegoen.\n2009an 5 haur-eskola eta 2 lehen-hezkuntzako eskola zegoen. Petite-Rosselle udalerrian Bigarren Hezkuntzako ikastetxe bat zegoen 298 ikaslekin.\nForbach (4,4 km)\nMorsbach (4,8 km)\nRosbruck (5,7 km)\nStiring-Wendel (5,9 km)\nSchœneck (6,2 km)\nŒting (6,2 km)\nCocheren (7,1 km)\nFreyming-Merlebach (7,3 km)\nFolkling (7,5 km)\nBéning-lès-Saint-Avold (7,7 km)\nWikimedia Commonsen badira fitxategi gehiago, gai hau dutenak: Petite-Rosselle\nOrriaren azken aldaketa: 17 martxoa 2019, 16:06.


Gatza Aldizkaria » ASLE\nCategory Archive: Gatza Aldizkaria\nBero-bero… Hemen dugu GATZA aldizkari berria! Categories: Gatza Aldizkaria\nby Ane Bores\t142º zenbakia jada jaitsi dezakezue Erregu askean zebilen baina, azkenean, badaukagu eskuen artean. Hemen dator GATZA aldizkari berria! Dudarik gabe, inor epel utziko ez duen zenbakia, azken hiru hilabeteetako gertakizunik nabarmenenak biltzen baititu, zeinetan ASLE-k bere 30. urteurrena arrandiaz ospatu duen. Irudian klik bat egitea nahikoa da gauza ugariri buruzko informazioa aurkitzeko: ASLE-ren 3. Kongresua, logo … Continue reading »\nEz galdu Gatza Aldizkariaren azken alea! Categories: Gatza Aldizkaria\nby Soraya Vellisca\tGure aldizkariko abenduaren alea jaitsi dezakezu. Lidergo karismatikoaz informatu, Txemi Cantera 2011 saridunari buruzkoak irakurri, Carlos Pujanaren elkarrizketa kontsultatu eta lan elkarteen etorkizunaren berri izan azkar eta erraz: click egin irudian eta irakurri hauek guztiak, merezi du.


Hainbat ahultasun EZAutomation-en produktuetan | BCSC - Zibersegurtasun Euskal Zentroa\nHainbat ahultasun EZAutomation-en produktuetan\n9sg Security Team-eko ekipoak bufferraren gainezkatze erako eta fitxategien analisian gertatutako memoriaren hondatze erako hainbat ahultasunen berri eman du. Horiek baliatuz urruneko erasotzaile batek kode arbitrarioa exekuta lezake EZTouch Editor eta EZPLCren instalazio ahuletan.\nAhultasunaren izaera kontuan izanik, arintze estrategia bakarra aplikazioarekiko interakzioa murriztea da.\nErabiltzaileak EZC fitxategietan emandako datuen baliozkotze okerrak memoriaren hondatze egoera sortzen du. Hori baliatuz urruneko erasotzaile batek kodea exekuta lezake oraingo prozesuaren testuinguruan EZPLC produktuaren instalazioetan. Beste erabiltzaile baten interakzioa beharrezkoa da, asmo gaiztoko orrialde batera sar dadin edo asmo gaiztoko fitxategi bat ireki dezan.\nEZC fitxategietan, erabiltzaileak emandako datuak bufferrean kopiatu baino lehen horien tamainaren baliozkotze okerra baliatuz, urruneko erasotzaile batek kodea exekuta lezake oraingo prozesuaren testuinguruan EZTouch Editor produktuaren instalazioetan. Beste erabiltzaile baten interakzioa beharrezkoa da, asmo gaiztoko orrialde batera sar dadin edo asmo gaiztoko fitxategi bat ireki dezan.


Frank Macfarlane Burnet - Wikipedia, entziklopedia askea.\nTraralgon, 1899ko irailaren 3a\nMelbourne, 1985eko abuztuaren 31 (85 urte)\nimmunologoa, birologoa, medikua eta kimikaria\nBritainiar Inperioko Ordenaren zaldun komendadorea (1969ko urtarrilaren 1a)\nCopley Domina (1959)\nAustralian of the Year (1960)\nJames Cook Medal (1954)\nMueller Medal (1962)\nMerituaren Ordena (Erresuma Batua) (1958ko ekainaren 12a)\nEguzki atera berriaren ordena (1961)\nKnight Bachelor (1951ko urtarrilaren 1a)\nKnight of the Order of Australia (1978ko urtarrilaren 26a)\nSir Frank Macfarlane Burnet (Traralgon, Victoria, 1899ko irailaren 3a - Port Fairy, Victoria, 1985eko abuztuaren 31) australiar birologoa izan zen, immunologian egindako ekarpenagatik ezaguna. 1960ko Medikuntzako Nobel Saria jaso zuen jasotako immunotolerantziari buruzko iragarpenengatik.\n1924an medikuntzan lizentziatu zen Melbourneko Unibertsitatean eta 1928an doktoretza lortu zuen Londresko Unibertsitatean. Mikrobiologiari eta immunologiari buruzko ikerketa egin zuen Melbourneko Walter and Eliza Hall Institute of Medical Research-en. Institutua zuzendu zuen 1944 eta 1965 artean. 1965etik 1978an erretiroa hartu zuen arte Melbourneko Unibertsitatean lan egin zuen.\nQ sukarraren eta psitakosiaren eragileak aurkitu zituen. Gripearen birusa detektatzeko metodoak sortu zituen eta mixomatosiak gizakiak ez dituela kutsatzen frogatu zuen. Hautespen klonalaren teoria ere garatu zuen.\n1960an Medikuntzako Nobel Saria jaso zuen Peter Brian Medawarrekin\nOrriaren azken aldaketa: 31 abuztua 2021, 10:29.


Gobernuak aldaketak sartu ditu animalien osasunari buruzko araudian | Consumer\nGobernuak aldaketak sartu ditu animalien osasunari buruzko araudian\nProduktuen osasun arriskuei buruzko aldez aurreko ebaluazioa behar dela ezarri da.\nMinistroen Kontseiluak atzo onartu zuen errege-dekretu bat; horren bidez, zenbait aldaketa egin ziren indarrean dagoen araudian, animalia bizien eta animalia-jatorriko zenbait produkturen trukeei eta inportazioei aplikatu beharreko eskakizun sanitarioei buruz, eta, azken kasu horretan, Europar Batasuneko berariazko araudien mende ez dauden produktu batzuei buruz, eta erregimen berri bat ezarri zen animalia-azpiproduktuen osasun-baldintzetarako.\nHala, giza kontsumorako animalia-jatorriko produktu berriak trukatzeko, Espainian merkaturatu ahal izateko, beharrezkoa da Europako Batasunak (EB) produktuen osasun-arriskuei buruzko aldez aurreko ebaluazioa egitea, Batzordeak egindako analisien bidez, eta ondoren Kontseiluak erabakia hartzea.\nHirugarren herrialdeetatik EBra hegaztien haragia, untxia edo ehiza basatia, txerri-gantza edo giza kontsumorako animalia-proteinak inportatzeko, jatorrizko establezimenduak Europar Batasuneko zerrenda batean egon beharko dute. Zerrenda hori Europar Batasuneko arauetan aurreikusitako prozeduraren arabera egingo da.\nXedapen berri horiek landutako animalien proteinak inportatu eta trukatzeari ere eragiten diote. Horretarako, “behi eroen” gaizkiaren eta hausnarkarien elikaduraren ondorioz ezar daitezkeen murrizketen kalterik gabe, jatorrizko herrialdeko albaitari ofizialak sinatutako albaitaritza-ikuskapenaren ziurtagiria aurkeztu beharko da.\nDokumentuan egiaztatu beharko da produktuak indarrean dagoen araudiak eskatzen dituen baldintzak betetzen dituela eta laginak hartu direla jatorrizko herrialdetik ateratzean salmonelak detektatzeko probak egiteko eta emaitzak negatiboak izan direla.\nabere normativa-eu osasuna